hotchpotch/miracl-hf-unified huggingface dataset:
চংলং জেলা
চংলং জেলা হল ভারতের অরুণাচল প্রদেশ রাজ্যের একটি জেলা। এই জেলা লোহিত জেলার দক্ষিণে ও তিরপ জেলার উত্তরে অবস্থিত। ১৯৮৭ সালের ১৪ নভেম্বর তিরপ জেলাকে দ্বিখণ্ডিত করে এই জেলা গঠিত হয়েছিল। ২০১১ সালের জনগণনা অনুসারে, এই জেলা অরুণাচল প্রদেশের ১৬টি জেলার মধ্যে দ্বিতীয় সর্বাধিক জনবহুল জেলা (পাপুম পারে জেলার পরেই)।
চংলং জেলার আয়তন , এই আয়তন ইন্দোনেশিয়ার লম্বক দ্বীপের প্রায় সমান।
চংলং জেলায় বৃষ্টিপাতের পরিমাণ বেশি। এই অঞ্চলে প্রচুর বন্যপ্রাণী দেখা যায়। জেলায় সমতল ও উচ্চভূমি দুইই আছে। সমতলের বেশিরভাগই দিহিং উপত্যকার অংশ। এখানে মাঝেমধ্যেই বন্যা হয়। নামদাফা জাতীয় উদ্যান এই জেলায় অবস্থিত।
দিহিং শহর জেলার প্রধান মৎস্য উৎপাদন কেন্দ্র। তিনসুকিয়া, দুমদুমা, ডিগবই ও ডিব্রুগড় শহরে এখানকার মিষ্টি জলের মাছের যথেষ্ট চাহিদা আছে।
অরুণাচল প্রদেশ বিধানসভার ৫টি আসন এই জেলায় অবস্থিত: বরদুমসা, মিয়াও, নামপং, চংলং দক্ষিণ ও চংলং উত্তর। এগুলি সবই অরুণাচল পূর্ব লোকসভা কেন্দ্রের অংশ।
চংলং জেলা চারটি মহকুমায় বিভক্ত: চংলং, মিয়াও, জয়রামপুর ও বরদুমসা।
এই জেলার রাস্তাঘাটের অবস্থা ভাল নয়। অয়েল ইন্ডিয়া নির্মিত রাস্তাটিই এখানকার প্রধান সড়কপথ।
২০১১ সালের জনগণনা অনুসারে, চংলং জেলার জনসংখ্যা ১৪৭,৯৫১। roughly equal to the nation of Saint Lucia. জনসংখ্যার হিসেবে এই জেলার স্থান ভারতের ৬৪০টি জেলার মধ্যে ৫৯৮তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৭.৯৬%। জেলার লিঙ্গানুপাতের হার প্রতি ১০০০ জন পুরুষে ৯১৪ জন নারী। জেলার সাক্ষরতার হার ৬১.৯%।
তুতসা, তাংসা, নোকট, চাকমা, সিংফো ও লিসু উপজাতির মানুষেরা এই জেলার প্রধান অধিবাসী। এছাড়া কিছু তিব্বতি জাতির মানুষও বাস করেন। হাজং ও বোড়ো উপজাতির মানুষও এখানে দেখা যায়।
জেলার প্রায় ৩০,০০০ মানুষ বিপন্ন সিনো-তিব্বতীয় ভাষায় কথা বলেন। এঁরা মূলত জেলার দক্ষি-পূর্বাঞ্চলে বাস করেন।
জয়রামপুরের দ্বিতীয় বিশ্বযুদ্ধের কবরখানা এবং ভারত-মায়ানমার সীমান্তের সীমান্তশহর নামপং ও পাংসাউ গিরিপথ জেলার প্রধান দ্রষ্টব্য স্থল। এছাড়া বরদুমসার তিয়াস ও সিংফো উপজাতির সংস্কৃতিও পর্যটকদের অন্যতম আকর্ষণ। মিয়াও শহরের কাছে নামদাফা ব্যাঘ্র প্রকল্প রয়েছে।
মুয়াযযিন
‌‌‌
মুয়াযযিন / মুয়াজ্জিন (; , , , ), হলেন সেই ব্যক্তি যিনি নামাজের সময় হলে জামাতে অংশগ্রহণের আহবান জানিয়ে মসজিদ থেকে উচ্চস্বরে আযান দিয়ে থাকেন। এছাড়া জামাতে নামাজ আদায়ের ক্ষেত্রে তিনিই ইক্বামাহ্‌ দিয়ে থাকেন।
অনজো জেলা
অনজো জেলা হল ভারতের অরুণাচল প্রদেশ রাজ্যের একটি জেলা। ২০০৪ সালের ১৬ ফেব্রুয়ারি অরুণাচল প্রদেশ জেলা পুনর্গঠন সংশোধনী বিলের অধীনে লোহিত জেলা ভেঙে এই জেলা গঠিত হয়। এই জেলার উত্তর সীমান্তে গণচীন। হাওয়াই এই জেলার সদর শহর। এই শহর ব্রহ্মপুত্র নদের উপনদী লোহিত নদের তীরে সমুদ্রপৃষ্ঠ থেকে ১২৯৬ মিটার উচ্চতায় অবস্থিত। এটিই ভারতের পূর্বতম জেলা।
এই জেলার পূর্বতম অঞ্চলটি হল ডং গ্রাম।
অনজো জেলা ভারতের ৬৪০টি জেলার মধ্যে দ্বিতীয় সর্বনিম্ন জনবহুল জেলা।
লোহিত, লাম, টিডিং, দলাই, ক্রোতি, দিচু, লাতি, ক্লুং, দাভ, তেলুয়া, আমপানি ও সারতি হল এই জেলার প্রধান নদনদী।
ভুট্টা, ধান, বিন, ছোট এলাচ, কমলালেবু, নাশপাতি, কুল ও আপেল এই জেলার প্রধান কৃষিজ ফসল।
অরুণাচল প্রদেশের হায়ুলিয়াং বিধানসভা কেন্দ্রটি এই জেলার একমাত্র বিধানসভা কেন্দ্র। এটি অরুণাচল পূর্ব লোকসভা কেন্দ্রের অংশ।
২০১১ সালের জনগণনা অনুসারে, এই জেলার জনসংখ্যা ২১,০৮৯। এই জনসংখ্যা পালাউ রাষ্ট্রের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬৩৯তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৩.৭৭%। জেলার লিঙ্গানুপাতের হার প্রতি ১০০০ জন পুরুষে ৮০৫ জন নারী। জেলার সাক্ষরতার হার ৫৯.৪%.
মিশমি ও জাখরিং উপজাতি (আগেকার নাম মেয়োর) এই জেলার প্রধান উপজাতি গোষ্ঠী।
শব্দার্থিক নেটওয়ার্ক
শব্দার্থিক নেটওয়ার্ক, অথবা কাঠামো নেটওয়ার্ক () একটি নেটওয়ার্ক যা শব্দার্থিক ধারণাগুলি মধ্যে সম্পর্ক উপস্থাপন করে। এটি অনেক ক্ষেত্রে জ্ঞান উপস্থাপনার একটি গঠন হিসাবে ব্যবহার করা হয়। এটি একটি নির্দেশিত অথবা অনির্দেশিত লেখচিত্র ছেদচিহ্ন নিয়ে গঠিত, যা ধারণা এবং প্রান্ত উপস্থাপন করে।
সাদেক হোসেন খোকা
সাদেক হোসেন খোকা (জন্ম: ১২ মে ১৯৫২) বাংলাদেশের একজন রাজনীতিবিদ এবং সাবেক মন্ত্রী ও বাংলাদেশের রাজধানী ঢাকার সাবেক মেয়র।
সাদেক হোসেন ১৯৫২ সালের ১২ মে তারিখ ঢাকায় জন্মগ্রহণ করেন। ১৯৭১ সালে ঢাকা বিশ্ববিদ্যালয়ের ছাত্র থাকাকালীন তিনি মুক্তিযুদ্ধে অংশগ্রহণ করেছিলেন।
সাদেক হোসেন খোকা ১৯৯১ সালের জাতীয় সংসদ নির্বাচনে প্রথম সংসদ সদস্য হিসেবে নির্বাচিত হন এবং তার দল সরকার গঠন করলে তিনি যুব ও ক্রীড়া মন্ত্রণালয়ের দায়িত্ব লাভ করেন। পরবর্তীতে ১৯৯৬ এবং ২০০১ সালেও তিনি সংসদ সদস্য হিসেবে নির্বাচিত হন এবং ২০০১ সালে তার দল সরকার গঠন করলে তিনি মৎস ও পশুসম্পদ মন্ত্রণালয়ের দায়িত্ব লাভ করেন। তিনি সরাসরি নির্বাচনে জয় লাভের মাধ্যমে ২০০২ সালের ২৫ এপ্রিল ঢাকার মেয়র হিসেবে দায়িত্ব গ্রহণ করেন।
২০১৩ আইসিসি বিশ্ব টুয়েন্টি২০ বাছাইপর্ব
২০১৩ আইসিসি বিশ্ব টুয়েন্টি২০ যোগ্যতা নির্ধারণ প্রতিযোগিতা () নভেম্বর ২০১৩ সালে সংযুক্ত আরব আমিরাতে অনুষ্ঠিত হয়। এটি আইসিসি বিশ্ব টুয়েন্টি২০ বাছাইপর্ব‎ প্রতিযোগিতার ৪র্থ আসর। এই সংস্করণ ২০১৪ আইসিসি বিশ্ব টুয়েন্টি২০ বিশ্বকাপে যোগ্যতা অর্জনের জন্য যা আঞ্চলিক টুয়েন্টি২০ প্রতিযোগিতাগুলোতে থেকে দশটি এবং পূর্ববর্তী বাছাইপর্বের শীর্ষ ছয়টি দলের সমন্বয়ে গঠিত একটি বিস্তৃত সংস্করণ। ৭ আগস্ট ২০১৩ সালে আইসিসি কর্তৃক গ্রুপ ঘোষিত হয়।
টুর্নামেন্টটি ১৬টি দলকে আট দলের দুইটি গ্রুপে বিভক্ত করে ১৬ দিনব্যাপী চালানো হয়, এতে মোট ম্যাচের সংখ্যা ছিল ৭২টি। প্রতিটি গ্রুপ একটি রাউন্ড-রবিন টুর্নামেন্ট পদ্ধতিতে খেলে।
Officiating the tournament was three regional match referees and 17 umpires, one of which was of the Elite Panel and three was on the ICC Assiciate and Affiliate Panel of Umpires. Advanced to 1st place playoffs.
Advanced to 1st place playoffs.
Teams qualified for the 2014 ICC World Twenty20 upon reaching this stage.
২০১৪ আইসিসি বিশ্ব টুয়েন্টি২০তে খেলার যোগ্যতা অর্জন করে।
রঙিলা দোয়েল
রঙিলা দোয়েল (বৈজ্ঞানিক নাম:"Zoothera dauma") ছোট আকারের পাখি। ইংরেজ প্রকৃতিবিদ গিলবারট হোয়াইটের নামে এর একটি প্রজাতির নামকরণ করা হয়েছে।
রঙিলা দোয়েলের বিস্তার পূর্ব এশিয়া এবং সাইবেরিয়া। ইউরোপে এ পাখি বিরল।
রঙিলা দোয়েল আকারে ২৭ সেন্টিমিটারের মত। এরা রংচঙা পাখি। চকচকে জলপাই-বাদামি রঙের পাখি এরা। গলা থেকে পেটজুড়ে কালো রঙের বক্ররেখা রয়েছে। মাথার তালু, পিঠ ও লেজের উপরিভাগটায় ছোট ও মাঝারি মাপের কালচে পালক রয়েছে। লেজের পিছনে আড়াআড়িভাবে কালচে-বাদামি রেখা টানা। ডানার প্রান্তে ও কানের পাশে একটা করে কালো টিপ বসানো। ঠোঁটের গোড়া হলুদ রঙের এবং আগার দিকটা কালচে। পা ও নখের রং গোলাপি রঙের।
রঙিলা দোয়েল বিভিন্ন পোকামাকড় খেতে পছন্দ করে। উইপোকা এদের কাছে প্রিয় খাদ্য।
কাজী জহিরুল হক
খান বাহাদুর কাজী জহিরুল হক ছিলেন বাংলাদেশের একজন শিক্ষাবিদ এবং বৃটিশ ইন্ডিয়া লেজিসলেটিভ কাউন্সিলের সদস্য। তিনি মুসলিম হাই স্কুল-এর প্রথম প্রধান শিক্ষক।
মুসলিম সরকারি উচ্চ বিদ্যালয়, ঢাকা
মুসলিম সরকারি উচ্চ বিদ্যালয়, ঢাকা বাংলাদেশের রাজধানী ঢাকার লক্ষীবাজার এলাকায় অবস্থিত একটি সরকারি উচ্চ বিদ্যালয়।
বাহাদুরশাহ পার্ক,ঢাকা-১১০০
মুসলিম সরকারি উচ্চ বিদ্যালয়ের যাত্রা শুরু হয় ১৮৭৪ সালে। এর প্রতিষ্ঠাতা প্রধান শিক্ষক ছিলেন খান বাহাদুর কাজী জহিরুল হক স্কুল টি ঢাকার পুরাতন স্কুল গুলোর মধ্যে একটি।স্কুল টি ব্রিটিশ যুগে হাজী মুহাম্মদ মহসীন ফান্ড থেকে স্কুল পপরিচালনা করা হত পরে সরকারি করন করা হয়। ২০০৪ সালে ঢাকায় এ স্কুল প্রথম স্থান অধিকার করে।২০১২ সালে ও ২০১৭ সালে পুনঃমিলনতীর্থ উদযাপন করা হয়।
র
র হল বাংলা বর্ণমালার ২৭তম ব্যঞ্জনবর্ণ। অসমীয়া বর্ণমালায় এটি "ৰ" হিসেবে লিখা হয়।
বাংলা ভাষায় লেখ্য রূপ ব্যবহারে "র" ও "ড়"-এর মাঝে প্রায় সময়ই বিভ্রান্তি ঘটে।
র'র সাথে অন্য বর্ণ যুক্ত হলে 'র' লোপ পেয়ে পরের বর্ণের ওপর রেফ ব্যবহৃত হয় । যেমন - 
র + ক = র্ক = তর্ক
র + খ = র্খ = মূর্খ
র + গ = র্গ = স্বর্গ ইত্যাদি
বাংলাদেশ কৃষি ব্যাংক
এই ব্যাংকটি ১৯৭৩ সালের বাংলাদেশ কৃষি ব্যাংক অধ্যাদেশের (President's Order No 27 of 1973) মাধ্যমে প্রতিষ্ঠিত হয়।
খাদ্যে স্বয়ংসম্পূর্ণতা অর্জন ও গ্রামীণ অর্থনীতিকে শক্তিশালী করার লক্ষ্যে ঋণ সুবিধা প্রদান।
দেশের জনসাধারণের দোরগোড়ায় ব্যাংকিং সুবিধা পৌঁছে দেয়ার পাশাপাশি খাদ্যে স্বয়ংসম্পূর্ণতা ও দারিদ্র বিমোচনের লক্ষ্যে কৃষি, এসএমই ও কৃষিভিত্তিক শিল্পে ঋণ প্রদান।কৃষি ব্যাংকের কার্যক্রম পরিচালনার দায়িত্বে রয়েছে ১১ সদস্যবিশিষ্ট একটি পরিচালনা পর্ষদ যার প্রধান একজন চেয়ারম্যান; বর্তমানে (প্রেক্ষিত ২০১৭) এই ব্যাংকের চেয়ারম্যান মোঃ ইসমাইল।
বাংলাদেশের বিভিন্ন স্থানে এই ব্যাংকের ১১টি পরিষদ অফিস, ২৪টি বিভাগের হেড অফিস, ১০৩৪টি শাখা রয়েছে।
রিয়াজ গৃহীত পুরস্কার এবং মনোনয়ন তালিকা
রিয়াজ উদ্দিন আহমেদ সিদ্দিক যিনি সাধারনভাবে রিয়াজ নামে পরিচিত (জন্ম: ২৬ অক্টোবর, ১৯৭২) একজন বাংলাদেশী চলচ্চিত্র অভিনেতা। তিনি ১৯৯৫ সালে "বাংলার নায়ক" চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেন। ১৯৯৭ সালে মহাম্মদ হান্নান পরিচালিত "প্রাণের চেয়ে প্রিয়" চলচ্চিত্রে রিয়াজ অভিনয় করেন
যা ব্যবসায়িকভাবে সফল হয় এবং রিয়াজকে জনসাধারনের মাঝে জনপ্রিয় করে তোলে। তিনি বাংলাদেশের অনেক প্রখ্যাত পরিচালকের চলচিত্রে অভিনয় করেছেন। এছাড়াও রিয়াজ ভারতীয় চলচ্চিত্রকার ও অভিনেতা মহেশ মাঞ্জরেকার এর ইট ওয়াজ রেইনিং দ্যাট নাইট নামে একটি ইংরেজী চলচ্চিত্রে অভিনয় করেছেন। এই চলচ্চিত্রে রিয়াজ বলিউড অভিনেত্রী সুশমিতা সেনের সাথে কাজ করেছেন।
তিনি সুস্থ ছবির যোদ্ধা হিসেবেও একটি বিশেষ পরিচিতি লাভ করেন। ২২শে মার্চ ২০১৩ সালে মুক্তি পায় গাজী মাহবুব পরিচালিত "শিরি ফরহাদ"।
বাংলাদেশের চলচ্চিত্র জগতে তাঁর অবদানের জন্য বাংলাদেশ সরকার তাঁকে তিনবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পুরস্কারে ভূষিত করে। পুরস্কারপ্রাপ্ত চলচিত্রগুলি যথাক্রমে দুই দুয়ারী (২০০০), দারুচিনি দ্বীপ (২০০৭) এবং কি যাদু করিলা (২০০৮)।
রিয়াজ অভিনীত সর্বশেষ মুক্তিপ্রাপ্ত চলচ্চিত্র "লোভে পাপ পাপে মৃত্যু" এটি মুক্তি পায় ২০১৪ সালের ১৪ ফেব্রুয়ারী বিশ্ব ভালোবাসা দিবসে যা সোহানুর রহমান সোহান পরিচালনা করেন।
রিয়াজ তাঁর সুঅভিনয়ের জন্য দীর্ঘ অভিনয় জীবনে পেয়েছেন অসংখ সম্মাননা । এর মধ্যে উল্লেখযোগ্য হলো বাংলাদেশ সরকার প্রদত্ত একমাত্র রাষ্ট্রীয় সম্মাননা জাতীয় চলচ্চিত্র পুরস্কার শ্রেষ্ঠ চলচ্চিত্র অভিনেতার পুরস্কার লাভ করেন তিনবার। এবং মেরিল-প্রথম আলো পুরস্কার শ্রেষ্ঠ চলচ্চিত্র অভিনেতা হিসেবে সাত বার।
সেদিন দেখা হয়েছিল
সেদিন দেখা হয়েছিল সুজিত মন্ডল পরিচালিত ২০১০ সালে মুক্তিপ্রাপ্ত একটি ভারতীয় বাংলা রোমান্টিক চলচ্চিত্র। শ্রী ভেঙ্কটেশ ফিল্মস প্রযোজিত এই চলচ্চিত্রের মুখ্য ভূমিকায় আছে দেব, শ্রাবন্তী চট্টোপাধ্যায়, তাপস পাল, লাবণী সরকার সহ আরো অনেকে। তেলেগু চলচ্চিত্র "পারুগু"র পুননির্মান এই চলচ্চিত্রটি বক্স অফিসে একটি "ব্লকবাস্টার" হয়।
"নন্দিনী"র (শ্রাবন্তী চট্টোপাধ্যায়) বড় বোন "কবিতা" এবং বোনের বন্ধু "অজয়" বাড়ি থেকে পালিয়ে গিয়ে বিয়ে করে। তাদের বাবা "নীলকণ্ঠ রায়" (তাপস পাল) অত্যন্ত কঠোর মানুষ। সে তার মেয়েকে খুঁজতে "অজয়"র সকল বন্ধুকে ধরে নিয়ে আসে। এদের মধ্যেই একজন "আবির" (দেব)। তাদেরকে জিজ্ঞেস করা হয়, কোথায় তার মেয়ে আছে। কিন্তু তারা বলে তারা কিছুই জানে না। কেউই তাদের বিশ্বাস করে না।
একদিন "আবির" তার অন্য বন্ধুদের নিয়ে পালিয়ে যায়। এ উদ্দেশ্যে তারা যখন প্রায় স্টেশনে পৌছে গেছে, "আবির" জঙ্গলের মধ্যে একটি মেয়ের চোখ দেখতে পায়। তাই তার পালানো হয় না। আবার তারা ধরা পড়ে যায়। সেই মেয়েটি হল "নন্দিনী"।
এক পর্যায়ে "নন্দিনী" জানতে পারে, "আবির" তাকে ভালবেসে ফেলেছে। এরইমধ্যে একদিন "নীলকন্ঠ" তার মেয়েকে খুঁজতে শহরে যায়। সাথে সে "আবির" ও "নন্দিনী"কেও নিয়ে যায়। সেখানে সুযোগ পেয়ে "আবির", "কবিতা" আর "অজয়"কে পালাতে সহায়তা করে। "নন্দিনী"র আঙ্কেল জানতে পারে, "আবির" ওদের পালাতে সহায়তা করেছে। "আবির"-এর পুরো বন্ধুদের দলকেই পেটানো হয়।
আবার একদিন তারা সবাই মিলে কলকাতা যায়। সবাই "আবির"-এর বাসায় রাত কাটায়। সেই রাতেই "নন্দিনী" "আবির"কে তার ভালবাসার কথা জানায়। একদিন তারা "কবিতা"কে খুঁজে পায়। "কবিতা" তার বাবার সাথে কথা বলে এবং "নীলকণ্ঠ" তাকে "অজয়"র সাথে যেতে দেয়। পুরো দলকে ছেড়ে দেয়া হয়। এর মধ্যে "নন্দিনী"র বিয়ে ঠিক হয়ে যায়। তার বাবা মেয়ের ভালবাসার কথা জানতে পারে। এবার যেন "আবির" তার মেয়েকে নিয়ে পালাতে না পারে সেজন্য সে কঠোর ব্যবস্থা গ্রহণ করে। আবিরের বন্ধুরা ঠিক করে আবারও তারা "আবির" ও "নন্দিনী"কে পালাতে সহায়তা করবে। ইচ্ছা করলেই তারা পালাতে পারত। "নন্দিনী" রাজিও হয়। কিন্তু "আবির" শেষে ঠিক করে আর সে "নীলকণ্ঠ"কে ঠকাবে না। সে "নন্দিনী"কে ফিরিয়ে দেয়।
"নীলকণ্ঠ" সব জানতে পারে। সে এসে "নন্দিনী"কে "আবির"-এর হাতে তুলে দেয় এই বলে, "আমার পর নন্দিনীকে যদি কেউ ভালবেসে থাকে, তবে তা তুমি"।এই চলচ্চিত্রের সংগীত পরিচালনা করেন জিৎ গাঙ্গুলী। সুর করেন জিৎ গাঙ্গুলী, ঋষি চন্দ ও সমিধ মুখোপাধ্যায়। গান লেখেন চন্দ্রানী গঙ্গোপাধ্যায়, সমিধ মুখোপাধ্যায়, প্রসেন ও প্রিয় চট্টোপাধ্যায়।
লোহিত জেলা
লোহিত জেলা হল ভারতের অরুণাচল প্রদেশ রাজ্যের একটি জেলা। এই জেলার সদর শহর হল তেজু। এই জেলা অরুণাচল প্রদেশের ১৬টি জেলার মধ্যে তৃতীয় বৃহত্তম জেলা (পাপুম পারে ও চংলং জেলার পরে)।
এই অঞ্চলের আগেকার নাম হল মিশমি পর্বত। লোহিত নদের নামানুসারে এই জেলার নামকরণ করা হয়েছে। এই জেলা লোহিত নদের উপত্যকাতে অবস্থিত।
বিংশ শতাব্দীর প্রথম দশকে অবোর ও মিশমি অভিযানের মাধ্যমে এই অঞ্চল ব্রিটিশদের অধীনে আসে।
১৯৮০ সালের জুন মাসে দিবাং উপত্যকা জেলাকে দ্বিখণ্ডিত করে লোহিত জেলা গঠিত হয়। পরে দিবাং উপত্যকা জেলাকে আবার ভেঙে নিম্ন দিবাং উপত্যকা জেলা গঠন করা হয়। ২০০৪ সালের ১৬ ফেব্রুয়ারি, লোহিত জেলার উত্তর অংশটিকে নিয়ে পৃথক অনজো জেলা গঠিত হয়।
অরুণাচল প্রদেশ বিধানসভার চারটি আসন এই জেলায় অবস্থিত: তেজু, চোখাম, নামসাই ও লেকাং। এগুলি অরুণাচল পূর্ব লোকসভা কেন্দ্রের অন্তর্গত।
২০১১ সালের জনগণনা অনুসারে, লোহিত জেলার জনসংখ্যা ১৪৫,৫৩৮। এই জনসংখ্যা সেন্ট লুসিয়া রাষ্ট্রের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬০১তম। জেলার জনঘনত্ব । ২০০১-২০১১ দশকে জেলার জনসংখ্যা বৃদ্ধির হার ১৬.৪৪%. লোহিত জেলার লিঙ্গানুপাতের হার প্রতি ১০০০ পুরুষে ৯০১ জন নারী। জেলার সাক্ষরতার হার ৬৯.৮৮%।
এই জেলার পূর্বাঞ্চলের ৩০,০০০ মানুষ বিলুপ্তপ্রায় সিনো-তিব্বতীয় ভাষা গালো ভাষায় কথা বলেন।
১৯৮৯ সালে লোহিত জেলায় কামলং বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ।
নিম্ন দিবাং উপত্যকা জেলা
নিম্ন দিবাং উপত্যকা জেলা ভারতের অরুণাচল প্রদেশ রাজ্যের একটি জেলা। ভারতের ৬৪০টি জেলার মধ্যে এই জেলাটি দশম সর্বনিম্ন জনবহুল জেলা।
১৯৮০ সালের জুন মাসে লোহিত জেলা ভেঙে দিবাং উপত্যকা জেলা গঠিত হয় এবং পরবর্তীতে ২০১১ সালের ১৬ ডিসেম্বর দিবাং উপত্যকা জেলা ভেঙে নিম্ন দিবাং উপত্যকা জেলা গঠিত হয়। এই জেলার জেলা সদর হল রোয়িং।
অরুণাচল প্রদেশ বিধানসভার ডাম্বুক ও রোয়িং আসনদুটি এই জেলায় অবস্থিত, যা অরুণাচল পূর্ব লোকসভা কেন্দ্রের অংশ।
২০১১ সালের জনগণনা অনুসারে, নিম্ন দিবাং উপত্যকার জনসংখ্যা ৫৩,৯৮৬, যা সেন্ট কিটস ও নেভিস রাষ্ট্রের জনসংখ্যার প্রায় সমান। জনসংখ্যার হিসেবে এই জেলা ভারতের ৬৪০টি জেলার মধ্যে ৬৩০তম স্থানের অধিকারী। জেলার জনঘনত্ব
এই জেলায় লুপ্তপ্রায় সিনো-তিব্বতীয় ভাষাগোষ্ঠীর মিশমি ও আদি ভাষায় কথোপকথনকারী ৩০,০০০ মানুষ বাস করেন।
এই জেলায় বন্যপ্রাণীর প্রাচুর্য পরিরক্ষিত হয়। এখানে মিশমি টাকিন, রেড গোরালের মতো দুষ্প্রাপ্য প্রজাতির প্রাণীর পাশাপাশি দেখা যায় হাতি, বুনো জলমহিষ ইত্যাদি প্রাণীও। দুষ্প্রাপ্য স্ক্ল্যাটারস মোনাল্ম ব্লিথস ট্র্যাগোপান, রুফোস-নেকড হর্নবিল, বেঙ্গল ফ্লোরিক্যান, হোয়াইট-উইংড উড ডাক ইত্যাদি পাখিও দেখা যায়। এছাড়াও মিশমি পাহাড়ে উড়ুক্কু কাঠবিড়ালি দেখা যায়।
১৯৮০ সালে এই জেলায় মেহাও বন্যপ্রাণী অভয়ারণ্য প্রতিষ্ঠিত হয়েছে। এই অভয়ারণ্যের আয়তন ।
দিবাং উপত্যকা জেলা
দিবাং উপত্যকা জেলা ভারতের অরুণাচল প্রদেশের একটি জেলা। এই জেলাটি দিবাং নদী উপত্যকার নামে নামাঙ্কিত। এই জেলাটি আয়তনে অরুণাচল প্রদেশের বৃহত্তম জেলা হলেও, এটি দেশের সবচেয়ে কম জনসংখ্যা-বিশিষ্ট জেলা।
১৯৮০ সালের জুন মাসে লোহিত জেলা ভেঙে দিবাং উপত্যকা জেলা গঠিত হয়, এবং ২০১১ সালের ১৬ ডিসেম্বর দিবাং উপত্যকা জেলা ভেঙে নিম্ন দিবাং উপত্যকা জেলা গঠিত হয়।
অরুণাচল প্রদেশ বিধানসভার আনিনি আসনটি এই জেলায় অবস্থিত,যা অরুণাচল পূর্ব বিধানসভা কেন্দ্রের অংশ।
২০১১ সালের জনগণনা অনুসারে, দিবাং উপত্যকা জেলার জনসংখ্যা ৭,৯৪৮, যা নাউরু রাষ্ট্রের জনসংখ্যার প্রায় সমান। এটি ভারতের সবচেয়ে কম জনসংখ্যাবিশিষ্ট জেলা। জেলার জনঘনত্ব । এই জেলার লিঙ্গানুপাতের হার প্রতি ১০০০ পুরুষে ৮০৮ জন নারী, এবং সাক্ষরতার হার ৬৪.৮%.
মিশমি উপজাতির মানুষ এই জেলায় সংখ্যাগুরু।
এই জেলার অধিবাসীদের প্রধান ভাষা ইদু মিশমি, যা তিব্বতি ও লাতিন উভয় হরফেই লেখা হয়।
এই জেলায় বন্যপ্রাণীর প্রাচুর্য পরিলক্ষিত হয়। মিশমি টাকিন, রেড গোরাল ও গোংশান মুন্টজ্যাকের মতো দুষ্প্রাপ্য প্রজাতির প্রাণী এখানে দেখা যায়। পাখিদের মধ্যে দেখা যায় দুষ্প্রাপ্য স্ক্ল্যাটারস মোনাল প্রজাতির পাখি। এছাড়া এখানে উড়ুক্কু কাঠবিড়ালিও দেখা যায়।
১৯৯১ সালে উচ্চ দিবাং উপত্যকা জেলায় দিবাং বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ।
ডক্টর ফস্টাস
দ্য ট্র্যাজিকাল হিস্ট্রি অফ দ্য লাইফ অ্যান্ড ডেথ অফ ডক্টর ফস্টাস (ইংরেজি: "The Tragical History of the Life and Death of Doctor Faustus"); সংক্ষেপে ডক্টর ফস্টাস (ইংরেজি: "Doctor Faustus") হল ক্রিস্টোফার মার্লোর লেখা একটি ইংরেজি নাটক। ফাউস্টের শয়তানের কাছে আত্মবিক্রয়ের বিখ্যাত কাহিনিটি অবলম্বনে এই নাটক রচিত হয়েছে। মার্লোর মৃত্যুর ১১ বছর এবং প্রথম মঞ্চায়নের প্রায় ১২ বছর পরে ১৬০৪ সালে নাটকটি পুস্তকাকারে প্রকাশিত হয়।
"শেকসপিয়রের নাট্যসাহিত্যের বাইরে এলিজাবেথীয় যুগের অন্য কোনো নাটকই ততটা বিতর্ক সৃষ্টি করতে পারেনি, যতটা পেরেছিল "ডক্টর ফস্টাস" নাটকটি। এই নাটকের রচনার প্রকৃতি ও রচনাকাল নিয়ে কোনো মতৈক্যে পৌঁছানো যায়নি... পাশ্চাত্য জগতের ইতিহাসে "ফাউস্ট" উপকথার কেন্দ্রিকতা এই নাটকের ব্যাখ্যার ব্যাপারে কোনো সুনির্দিষ্ট মতৈক্যে আসার পক্ষে প্রধান বাধা হয়ে দাঁড়ায়... "
১৫৯৪ সালের অক্টোবর থেকে ১৫৯৭ সালের অক্টোবর পর্যন্ত তিন বছরে অ্যাডমিরালস মেন ২৫ বার এই নাটকটি মঞ্চায়িত করেছিল। ফিলিপ হেনসলোর ডায়েরির ১৬০২ সালের ২২ নভেম্বর পৃষ্ঠা থেকে জানা যায়, স্যামুয়েল রোলে ও উইলিয়াম বার্ডকে এই নাটকে কিছু সংযোজনের জন্য ৪ পাউন্ড দেওয়া হয়েছিল। এর অর্থ, পরেও এই নাটকটি মঞ্চায়িত হয়।
নাটকটির সঙ্গে কিছু কিংবদন্তি জড়িয়ে আছে। তা থেকেও অনুমিত হয়, নাটকটি বেশ কয়েকবার মঞ্চায়িত হয়েছিল। উইলিয়াম প্রাইন ১৬৩২ সালে এই নাটকের বিরুদ্ধে "হিস্ট্রিওম্যাস্টিক্স" নামক প্রচারপুস্তকে লেখেন, এই নাটকের অভনয়ের সময় সত্যিকারের শয়তান একবার মঞ্চে আবির্ভূত হয়েছিল এবং তা দেখে অভিনেতা ও দর্শক সবাই অবাক হয়ে গিয়েছিলেন। জন অব্রে এই কিংবদন্তি প্রসঙ্গে লেখেন, অ্যাডমিরালস মেনের প্রধান অভিনেতা এডওয়ার্ড এলেইন এই ঘটনা দেখে পরবর্তীকালে জনসেবামূলক কাজে আত্মনিয়োগ করেছিলেন।
সম্ভবত ১৫৯২ সালের ১৮ ডিসেম্বর এই নাটকটি স্টেশনার্স রেজিস্টারে নথিভুক্ত হয়। যদিও নথির তথ্য বিভ্রান্তিকর। নাটকের স্বত্ব নিয়ে কোনো বিরোধ বেধেছিল, এমন আভাস পাওয়া যায় উক্ত নথি থেকে। ১৬০১ সালের ৭ জানুয়ারি স্টেশনার্স রেজিস্টারে গ্রন্থবিক্রেতা টমাস বুশনেল কর্তৃক অন্তর্ভুক্ত হয়। ইনিই ছিলেন নাটকের ১৬০৪ সালের প্রথম সংস্করণের প্রকাশক। ১৬১০ সালের ১৩ সেপ্টেম্বর তিনি নাটকের স্বত্ব জন রাইটের হাতে তুলে দিয়েছিলেন।
হাভানা
হাভানা (, ) কিউবার রাজধানী, বিভাগীয় এবং প্রধান বাণিজ্যিক শহর ও সমুদ্র বন্দর। এই শহরের বাসিন্দাসহ এর মোট জনসংখ্যা ২১ লাখ এবং এর আয়তন ৭২৮.২৬ বর্গ কিলোমিটার বা ২৮১.১৮ বর্গ মাইল;যা তাকে ক্যারিবিয়ান অঞ্চলের মধ্যে সবচেয়ে জনবহুল শহরে পরিণত করেছে। এর পূর্বাংশ ও দক্ষিণাংশের বেশির ভাগ স্থানই সমুদ্রতট।
হাভিয়ের পাস্তোরে
হাভিয়ের মতিয়াস পাস্তোরে (; জন্ম ২০ জুন ১৯৮৯) একজন আর্জেন্টিনীয় ফুটবলার, যিনি বর্তমানে লীগ ১ এর ক্লাব পারি সাঁ-জের্‌মাঁ এবং আর্জেন্টিনা জাতীয় ফুটবল দলের হয়ে অ্যাটাকিং মিডফিল্ডার হিসেবে খেলেন।
পাস্তোরে ফুটবল খেলোয়াড় হিসেবে তার কর্মজীবন শুরু করেন তায়েরেসের হয়ে খেলার মাধ্যমে। এরপর তিনি খেলেন উরাকানে। ২০০৯ সালে ৪.৭ মিলিয়ন ইউরোর বিনিময়ে তিনি সিরি এ এর ক্লাব পালেরমোতে যোগ দেন এবং পরবর্তীতে ২০১১ সালে, ৩৯.৮ মিলিয়ন ইউরোর বিনিময়ে তিনি লীগ ১ এর ক্লাব পারি সাঁ-জের্‌মাঁয় আসেন।
কাঠলিচু
কাঠলিচু ( ; , ), একপ্রকার লিচু জাতীয় সুস্বাদু ফল। এটি লংগান বা আঁশফল নামেও পরিচিত। এর গাছের বৈজ্ঞানিক নাম Dimocarpus longan, যা ক্রান্তীয় অঞ্চলের বৃক্ষ। এটি দক্ষিণ ও দক্ষিণ-পূর্ব এশিয়ার উদ্ভিদ।
কাঠলিচু গাছ মধ্যম আকারের চিরসবুজ গাছ যা ৪০ মিটার পর্যন্ত লম্বা হতে পারে। এদের পুষ্প পুংপুস্পক এবং উভলিঙ্গ, পুংকেশর ৮টি। কাঠলিচুর ফল ঝুলন্ত এবং আঙ্গুরের মতো গুচ্ছাকার
এটি তুষার সহ্য করতে পারে কম। বেলেমাটি এই গাছের জন্য ভাল। শীতল অঞ্চল এর জন্য ভাল নয়; ৪০ ডিগ্রি ফারেনহাইটের উপরে থাকে এমন অঞ্চল এর জন্য উপযুক্ত; তবে স্বল্প সময়ের জন্য তাপমাত্রা ২৮ ডিগ্রি ফারেনহাইট পর্যন্ত নেমে গেলেও এটি তা সহ্য করতে পারে। কাঠলিচু এবং লিচু গাছের ফল ধরার সময় একই।
উচ্চ সিয়াং জেলা
উচ্চ সিয়াং জেলা হল ভারতের অরুণাচল প্রদেশ রাজ্যের একটি জেলা। এটি ভারতের ৬৪০টি জেলার মধ্যে চতুর্থ সর্বনিম্ন জনবহুল জেলা। ১৯৯৯ সালে পূর্ব সিয়াং জেলা ভেঙে এই জেলা গঠিত হয়।
ইংকিয়ং এই জেলার সদর শহর। জেলার মোট আয়তন । আয়তনে এই জেলা রাশিয়ার নিউ সাইবেরিয়া দ্বীপের প্রায় সমান।
উচ্চ সিয়াং জলবিদ্যুৎ কেন্দ্র ও মৌলিং জাতীয় উদ্যান এই জেলায় অবস্থিত।
অরুণাচল প্রদেশ বিধানসভার তুতিং-ইংকিয়ং ও মারিয়াং-গেকু কেন্দ্র দুটি এই জেলায় অবস্থিত। এই দুটি কেন্দ্রই অরুণাচল পূর্ব লোকসভা কেন্দ্রের অংশ।
২০১১ সালের জনগণনা অণুসারে, উচ্চ সিয়াং জেলার জনসংখ্যা ৩৫,২৮৯। এই জনসংখ্যা লেইকেনস্টেইন রাষ্ট্রের জনসংখ্যার প্রায় সমান। ভারতের ৬৪০টি জেলার মধ্যে আয়তনের হিসেবে এই জেলার স্থান ৬৩৭তম। জেলার জনঘনত্ব । ২০০১-২০১১ দশকে জেলার জনসংখ্যা বৃদ্ধির হার ৫.৭৭%। উচ্চ সিয়াং জেলার লিঙ্গানুপাতের হার প্রতি ১০০০ পুরুষে ৮৯১ জন নারী। জেলার সাক্ষরতার হার ৫৯.৯৪%.
এই জেলার অধিবাসীরা মূলত আদি ও মেম্বা উপজাতির মানুষ। আদি উপজাতির মানুষেরা দোনি-পোলো ধর্ম ও মেম্বা উপজাতির মানুষেরা তিব্বতি বৌদ্ধধর্মের অণুসারী।
এই জেলার প্রধান ভাষা হল সিনো-তিব্বতি ভাষাগোষ্ঠীর আদি ভাষা। এই ভাষা তিব্বতি ও লাতিন হরফে লেখা হয়।
১৯৮৬ সালে উচ্চ সিয়াং জেলায় মৌলিং জাতীয় উদ্যান গঠিত হয়। এই জাতীয় উদ্যানের আয়তন ।
নেদারল্যান্ডস জাতীয় ক্রিকেট দল
ডাচ ক্রিকেট দল () নেদারল্যান্ডসের জাতীয় ক্রিকেট দলের প্রতিনিধিত্ব করছে। ‘কনিঙ্কলিকে নেদারল্যান্ডসে ক্রিকেট বন্ড’ বা রয়্যাল ডাচ ক্রিকেট অ্যাসোসিয়েশন কর্তৃক দলটি পরিচালিত হচ্ছে। এ সংস্থাটি নেদারল্যান্ডসের কেন্দ্রস্থলে অবস্থিত নিউইজিন শহরে অবস্থিত যা ওয়েস্ট ইন্ডিজ, অস্ট্রেলিয়া এবং নিউজিল্যান্ডের অনেক সুপরিচিত ক্রিকেট ক্লাবের চেয়েও অনেক পুরনো।
১৯৬৬ সাল থেকে দলটি আন্তর্জাতিক ক্রিকেট কাউন্সিল (আইসিসি)’র সহযোগী সদস্যভূক্ত দেশ। বর্তমানে দলের অধিনায়কত্ব করছেন পিটার বোরেন ও অন্তর্বর্তীকালীন কোচের দায়িত্ব পালন করছেন দক্ষিণ আফ্রিকান অ্যান্টন রোক্স।
কমপক্ষে ঊনবিংশ শতকে নেদারল্যান্ডসে ক্রিকেট খেলার সূচনা ঘটে। ১৮৬০-এর দশকে রাজকীয় খেলা ক্রিকেট দেশের অন্যতম বৃহৎ ক্রীড়ার মর্যাদা পায়। অ্যাসোসিয়েশন ফুটবলের ন্যায় অন্যান্য কিছু ক্রীড়া জনপ্রিয়তার দিক দিয়ে ডাচ জনগোষ্ঠীর কাছে বেশ জনপ্রিয়। কিন্তু আধুনিককালে নেদারল্যান্ডসে প্রায় ছয় হাজার ক্রিকেটার রয়েছে। এরফলে ক্রিকেট জনপ্রিয়তার দিক থেকে ২৫তম স্থানে আছে। জাতীয় পর্যায়ের প্রথম সংস্থা হিসেবে ক্রিকেট পরিচালনা করছে রয়্যাল ডাচ ক্রিকেট অ্যাসোসিয়েশন। সংস্থাটি ১৮৮৩ সালে প্রতিষ্ঠিত হয় এবং আন্তর্জাতিক ক্রিকেট কাউন্সিলের সহযোগী সদস্যের মর্যাদা পায় ১৯৬৬ সালে।
ডাচ দল আইসিসি ট্রফি প্রতিযোগিতার ৮টি প্রতিযোগিতাতেই অংশগ্রহণ করেছে। তন্মধ্যে দলটি কানাডায় অনুষ্ঠিত ২০০১ সালের আইসিসি ট্রফি জয় করে। এছাড়াও, তারা ১৯৮৬ ও ১৯৯০ সালের আইসিসি ট্রফিতে রানার্স-আপ হয়। ১৯৯৬, ২০০৩, ২০০৭ এবং ২০১১ সালের ক্রিকেট বিশ্বকাপেও নেদারল্যান্ডস দল অংশগ্রহণ করে। ১৯৯৬ সাল থেকে জাতীয় দলটি ইংরেজদের ঘরোয়া ন্যাটওয়েস্ট ট্রফি প্রতিযোগিতাসহ এর উত্তরসূরী সিএন্ডজি ট্রফি প্রতিযোগিতায় অংশগ্রহণ করছে। ২০০৪ সালে দলটি প্রথম-শ্রেণীর ক্রিকেট আইসিসি আন্তঃমহাদেশীয় কাপে আবেরদিনে অনুষ্ঠিত খেলায় স্কটল্যান্ডের সাথে ড্র করে এবং ডেভেন্টারে অনুষ্ঠিত খেলায় আয়ারল্যান্ডের বিপক্ষে ইনিংস ব্যবধানে পরাজিত হয়। ২০০৫ সালে ডাচ দল সংযুক্ত আরব আমিরাতের জাতীয় দলকে পরাজিত করার মাধ্যমে আইসিসি ট্রফিতে পঞ্চম স্থান পায়। কিছুটা খারাপ ফলাফল করলেও এরফলে দলটি ২০০৭ সালের ক্রিকেট বিশ্বকাপে অংশগ্রহণের যোগ্যতা অর্জন করে। ১ জানুয়ারি, ২০০৬ থেকে ২০০৯ সালের আইসিসি ট্রফি পর্যন্ত তারা একদিনের আন্তর্জাতিক দলের পূর্ণাঙ্গ মর্যাদা লাভ করেছিল।
নেদারল্যান্ডসের পক্ষে ২০১৪ থেকে ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণকারী ক্রিকেটারদের তালিকা নিম্নরূপ:
পূর্ব সিয়াং জেলা
পূর্ব সিয়াং জেলা হল ভারতের অরুণাচল প্রদেশ রাজ্যের একটি জেলা। ১৯৮৯ সালে পশ্চিম সিয়াং জেলা ভেঙে এই জেলা গঠিত হয়। ১৯৯৯ সালে এই জেলা ভেঙে আবার উচ্চ সিয়াং জেলা গঠিত হয়।
পূর্ব সিয়াং জেলার সদর শহর হল পাসিঘাট। এই জেলার আয়তন । এই আয়তন ইন্দোনেশিয়ার নিয়াস দ্বীপের প্রায় সমান।
অরুণাচল প্রদেশ বিধানসভার ৫টি আসন এই কেন্দ্রে অবস্থিত। এগুলি হল প্যাঙ্গিং, নারি-কোয়ুম পাসিঘাট পশ্চিম, পাসিঘাট পূর্ব ও মেবো। এগুলির সব কটিই অরুণাচল পূর্ব লোকসভা কেন্দ্রের অন্তর্গত।
২০১১ সালের জনগণনার হিসেব অনুসারে, পূর্ব সিয়াং জেলার জনসংখ্যা ৯৯,০১৯। এই জনসংখ্যা কিরিবাটি রাষ্ট্রের সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬১৫তম। জেলার জনঘনত্ব । ২০০১-২০১১ দশকের জনসংখ্যা বৃদ্ধির হার ১৩.৩%। জেলার লিঙ্গানুপাতের হার প্রতি ১০০০ পুরুষে ৯৬২ জন নারী। জেলার সাক্ষরতার হার ৭৩.৫৪%.
আদি উপজাতির নানা গোষ্ঠী এই জেলার নানা প্রান্তে বাস করে। স্থানীয় উপজাতির মানুষরা দোনয়ি-পোলো ধর্মাবলম্বী। তবে এদের অল্প একটি অংশ খ্রিস্টধর্মে দীক্ষিত হয়েছে।
এই জেলার প্রধান ভাষা হল সিনো-তিব্বতি ভাষাগোষ্ঠীর আদি ভাষা। এই ভাষা তিব্বতি ও লাতিন হরফে লেখা হয়। একই ভাষাগোষ্ঠীর বিপন্ন ভাষা গালোও এখানকার কিছু অধিবাসীর মাতৃভাষা।
১৯৭৮ সালে এই জেলায় ডি’এরিং স্মৃতি বন্যপ্রাণী অভয়ারণ্য (লালি বন্যপ্রাণী অভয়ারণ্য) স্থাপিত হয়। এই অভয়ারণ্যের আয়তন .
নোনা হাতিশুড়
নোনা হাতিশুড় মূলত: আমেরিকার কানাডা হতে আর্জেন্টিনা পর্যন্ত বিভিন্ন স্থানে ছাড়াও পৃথিবীর বিভিন্ন অঞ্চলে দেখা যায়। এর অন্যান্য নামের মধ্যে রয়েছে Seaside Heliotrope, Salt Heliotrope, Monkey Tail, Quail Plant এবং "Chinese parsley"। এই গাছটি ১.৬ ফুট পর্যন্ত বড় হয়। এর ফুল কিছুটা বাকানো প্রকৃতির এবং একত্রিতভাবে অবস্থান করে। ফুলের বর্ণ সাদা বা বেগুণী বর্ণের এবং এতে ৫টি পাপড়ি থাকে। এর ফল মসৃণ খোসাযুক্ত।
ঝুমকোলতা
ঝুমকোলতা (সাধারণ নাম: wild maracuja, bush passion fruit, marya-marya, wild water lemon, stinking passionflower, love-in-a-mist or running pop) একপ্রকার লতানো প্রকৃতির গাছ যা মূলত: উত্তর আমেরিকার যুক্তরাষ্ট্রের দক্ষিণ-পশ্চিমাংশের টেক্সাস এবং আরিজোনা, মেক্সিকো, ক্যারিবিয়ান দ্বীপপুঞ্জ, মধ্য আমেরিকা এবং দক্ষিণ আমেরিকায় দেখা যায়। এটা বিশ্বব্যাপী উপ-ক্রান্তীয় এলাকায় যেমন: [[দক্ষিণ-পূর্ব এশিয়া হাওয়াই এলাকায়ও বিস্তৃত।
[[চিত্র:P.foetida.leaves.jpg|thumb|left|"ঝুমকোলতা" পাতা]]
[[চিত্র:Passiflora foetida MHNT.BOT.2009.13.9.jpg|thumb|"ঝুমকোলতা" - [[MHNT]]]]
এই গাছটি লতানো প্রকৃতির। এর পাতা ত্রি বা পঞ্চকোণাকৃতির এবং ছেড়া হলে এক ধরণের গন্ধ ছড়ায় যা কারো কারো নিকট অস্বস্থিকর বলে প্রতীয়মান হয়। এর ফুল সাদা থেকে কিছুটা বেগুনী বর্ণের এবং ৫-৬ সেমি. আকৃতির।
ত্রিধারা
ত্রিধারা ডেইজী পরিবারভূক্ত এক প্রকার সপুষ্পক উদ্ভিদ। এটি ক্ষতিকারক এবং বিষাক্ত উদ্ভিদ হিসেবে বিশেষভাবে পরিচিত। এর আদিবাস ক্রান্তীয় আমেরিকা হলেও এটি বিশ্বব্যাপী ক্রান্তীয়, উপক্রান্তীয় এবং মৃদু তাপমাত্রাযুক্ত অঞ্চলে দেখা যায়। যুক্তরাস্ট্রের নয়টি স্টেটে এটি ক্ষতিকারক উদ্ভিদ হিসেবে তালিকাভূক্ত।
এই গাছটিতে ডেইজি ফুলের ন্যায় মধ্যস্থলে হলুদ বর্ণ যুক্ত ফুল হয় যার প্রতিটি পাপড়ি তিনটি করে খাজঁ কাটা।
4.Phytochemical communication
ভৃঙ্গরাজ
ভৃঙ্গরাজ, সাধারণভাবে: যা Singapore Daisy, Creeping-oxeye, Trailing Daisy, এবং Wedelia. নামে পরিচিত, সূর্যমুখী প্রজাতির একটি সপুষ্পক উদ্ভিদ। এর আদি নিবাস মেক্সিকো, মধ্য আমেরিকা এবং ক্যারিবিয়ান অঞ্চল হলেও পুরো আমেরিকা জুড়ে বিস্তৃত। বাংলাদেশের প্রায় সর্বত্র এ তৃণটি দেখা যায়। তবে ভেজা বা আর্দ্র জায়গা এর জন্য বিশেষ উপযুক্ত। এটি সাধারণত: সৌন্দর্য্যের জন্য চাষ করা হয়।
বেঙ্গল গেজেট
বেঙ্গল গেজেট বা হিকির বেঙ্গল গেজেট ছিল ভারতের কলকাতা থেকে প্রকাশিত একটি ইংরেজি সাপ্তাহিক পত্রিকা। এটি ছিলো ভারতের প্রথম প্রধান পত্রিকা যা ১৭৮০ সালের ২৯শে জানুয়ারি যাত্রা শুরু করে। এটি দুই বছর পর্যন্ত প্রকাশ হয়েছিল। ১২ ইঞ্চি দীর্ঘ ও ৮ ইঞ্চি প্রস্থ দুই পৃষ্ঠার এ পত্রিকাটির মালিক, সম্পাদক ও প্রকাশক ছিলেন জেমস অগাস্টাস হিকি। ২৩শে মার্চ ১৭৮২ সালে পত্রিকাটির প্রকাশনা বন্ধ হয়ে যায়।
জেমস অগাস্টাস হিকি নামে একজন অত্যন্ত অদ্ভুত প্রকৃতির আইরিশ পত্রিকাটি প্রতিষ্ঠা করে যিনি পূর্বে দেনার দায়ে দুই বছর জেলে কাটান। পরবর্তীতে গভর্নর জেনারেল লর্ড ওয়ারেন হেস্টিংস-এর রোষানলে পরে পুনরায় জেলে যান। তিনি অধিকাংশ সময়ই লর্ড হেস্টিংসের স্ত্রী লেডি হেস্টিংসকে ব্যঙ্গ করে পত্রিকায় নিবন্ধ প্রকাশ করতেন। তিনি জেলে থাকা অবস্থায়ও তার লেখা চালিয়ে যান ও পরবর্তীকালে লর্ড হেস্টিংসের আদেশে তার লেখার যন্ত্র বাজেয়াপ্ত করা হয়। হিকির এই পত্রিকাটিই ভারতীয় উপমহাদেশের প্রথম ইংরেজি পত্রিকা ও একই সাথে উপমহাদেশের প্রথম কাগজে মুদ্রিত পত্রিকা। সেসময় ভারতে দায়িত্ব পালন করা ব্রিটিশ সৈন্যদের কাছেই শুধুমাত্র পত্রিকাটি জনপ্রিয়তা অর্জন করেনি সাথে সাথে এটি ভারতীয়দের নিজেদের পত্রিকা প্রকাশে উৎসাহিতও করেছিল।
পত্রিকাটিতে মূলত বিজ্ঞাপন, বিদেশি ইংরেজি পত্রিকা থেকে উদ্বিৃতি ও সংবাদদাতাদের বিবরণধর্মী লেখা ছাপা হতো। “পোয়েটস কর্ণার” নামে একটি বিশেষ অংশ ছিল। প্রকাশের প্রথম মাসে কোন রাজনৈতিক বিবাদপূর্ণ লেখা ছাপা হয়নি। পরে প্রশাসনের বিরোদ্ধে কিছু লেখা বের হলে ১৭৮০ সালের ১৪ই নভেম্বর ফোর্ট উইলিয়াম থেকে একটি বিজ্ঞপ্তি জারি করে ডাকঘর মারফর পত্রিকা বিতরণ বন্ধ করা হয়। পরবর্তীতে হিকি মামলায় জড়িয়ে পড়েন।
স্তাগ-লুং-থাং-পা-ব্ক্রা-শিস-দ্পাল
স্তাগ-লুং-থাং-পা-ব্ক্রা-শিস-দ্পাল () (১১৪২-১২০৯) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের স্তাগ-লুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
স্তাগ-লুং-থাং-পা-ব্ক্রা-শিস-দ্পালের জন্ম তিব্বতের খাম্স অঞ্চলের গ্যাং-শোদ-বোং-রা-স্তেং () নামক স্থানে গা-জি পরিবারগোষ্ঠীতে জন্ম গ্রহণ করেন। জন্মের পরেই তাঁর মাতার মৃত্যু হলে তাঁর পিতা দ্বিতীয়বার বিবাহ করেন। আঠারো বছর বয়সে তিনি বাড়ি থেকে পালিয়ে থাং-স্ক্যা বৌদ্ধবিহারে () গিয়ে বৈদ্ধভিক্ষুতে পরিণত হন।
১১৬৫ খ্রিষ্টাব্দে তেইশ বছর বয়সে তিনি বিখ্যাত কাগ্যু পন্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে গিয়ে ছয় বছর ধরে শিক্ষালাভ করেন। ১১৮০ খ্রিষ্টাব্দে তিনি স্তাগ-লুং-থাং বৌদ্ধবিহার নির্মাণ করে সেই স্থানে তাঁর জীবনের পরবর্তী তিরিশ বছর সেই স্থানে কাটান। এই বৌদ্ধবিহার স্তাগ-লুং-ব্কা'-ব্র্গ্যুদ ধর্মীয় গোষ্ঠীর মূলকেন্দ্র হিসেবে পরিগণিত হয়।
স্মার-পা-শেস-রাব-য়ে-শেস
স্মার-পা-শেস-রাব-য়ে-শেস () (১১৩৫-১২০৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের স্মার-ত্শাং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
স্মার-পা-শেস-রাব-য়ে-শেস তিব্বতের রু-শোদ-দ্গে-র্গ্যাস-ব্যে-মা'ই-ক্লোং () নামক স্থানে ১১৩৫ খ্রিষ্টাব্দে ক্লু'ই-গ্ত্সুগ () নামক ব্যক্তির তৃতীয় ও কনিষ্ঠ সন্তান রূপে জন্মগ্রহণ করেন। শৈশবে তাঁর নাম কুন-দ্গা'-দ্পাল ()।
পনেরো বছর বয়সে তিনি বৌদ্ধ দর্শন সম্বন্ধে খাম্স অঞ্চলের শিক্ষকদের নিকট গভীরভাবে শিক্ষালাভ করেন। একুশ বছর বয়সে তিনি তিনি বৌদ্ধ ভিক্ষুতে পরিণত হয়ে শেস-রাব-য়ে-শেস নামধারণ করেন। এরপর তিনি গ্ত্সাং-নাগ-পা-ব্র্ত্সোন-'গ্রুস-সেং-গে () এবং ফ্যোয়া-পা-ছোস-ক্যি-সেং-গে () নামক দুই বিখ্যাত বৌদ্ধপন্ডিতের নিকট দর্শন ও ন্যায় সম্বন্ধে শিক্ষালাভ করেন। এরপর তিনি বিখ্যাত কাগ্যু পন্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে শিক্ষালাভ করেন।
১১৬৫ খ্রিষ্টাব্দে তিনি খাম্স অঞ্চলে ফিরে এসে ১১৬৭ খ্রিষ্টাব্দে শো বৌদ্ধবিহার স্থাপন করেন। এই স্থানে তিনি স্মার-ত্শাং-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তিব্বতে তিনি ছোস-র্জে-স্মার-পা () নামে বিখ্যাত হন। এই নামের অর্থ হল 'যিনি মহামুদ্রা অন্তিম লক্ষ্যকে উপলবব্ধি করেছেন'।
গ্যা'-ব্জাং-ছোস-র্জে-ছোস-ক্যি-স্মোন-লাম
গ্যা'-ব্জাং-ছোস-র্জে-ছোস-ক্যি-স্মোন-লাম () (১১৬৯-১২৩৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের গ্যা'-ব্জাং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
গ্যা'-ব্জাং-ছোস-র্জে-ছোস-ক্যি-স্মোন-লাম ১১৬৯ খ্রিষ্টাব্দে তিব্বতের ইয়ার্লুং উপত্যকার দ্মার-মো-ম্খা'-'গ্রো () নামক স্থানে প্রাচীন স্নুব্স পরিবারগোষ্ঠীতে জন্মগ্রহণ করেন। জন্মের সময় তাঁর নাম রাখা হয় দার-মা-রিন-ছেন ()
পনেরো বছর বয়সে শিক্ষার্থীর শপথ নেওয়ার সময় তাঁর ন্ম রাখা হয় ছোস-ক্যি-স্মোন-লাম। এর পরবর্তী ছয় বছর তিনি মঠের নিয়ম ও বিনয় সম্বন্ধে শিক্ষালাভ করেন। আঠাশ বছর বয়সে তিনি বিখ্যাত বৌদ্ধ পন্ডিত ফাগ-মো-গ্রু-পা-র্দো-র্জে-র্গ্যাল-পোর শিষ্য জ্বা-রা-বা-স্কাল-ল্দান-য়ে-শেস-সেং-গের () নিকট মহামুদ্রা সম্বন্ধে শিক্ষালাভ করেন। এছাড়াও তিনি খাম-বু-য়া-লের () নিকটে ছোদ তত্ত্ব ও স্কাল-ল্দান-ব্যাং-য়েসের () নিকট ঝিজে তত্ত্ব সম্বন্ধে শিক্ষালাভ করেন। এছাড়াও তিনি গ্ত্সাং-পা-র্গ্যা-রাস-য়ে-র্দো-র্জে, ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা ও র্ন্যিং-মা শিক্ষক ঝিগ-পো-ব্দুদ-র্ত্সির () নিকটেও শিক্ষালাভ করেন।
১২০৭ খ্রিষ্টাব্দে তিনি গ্যা'-ব্জাং বৌদ্ধবিহার স্থাপন করেন। এই বৌদ্ধবিহারের ভেতরের দেওয়ালে তিনি কারণ্ডব্যূহসূত্র ও অবতংসকসূত্রের বিভিন্ন ঘটনা সম্বন্ধীয় চিত্র দিয়ে সাজিয়ে তোলেন। এই বৌদ্ধবিহার স্থাপনের পরে তিনি শাম-বু-ব্চাল নামক এক স্থানে অনুষ্ঠিত ধর্মীয় সম্মেলনে সভাপতিত্ব করেন।
জ্বা-রা-বা-স্কাল-ল্দান-য়ে-শেস-সেং-গে
জ্বা-রা-বা-স্কাল-ল্দান-য়ে-শেস-সেং-গে () (১১৬৮-১২০৭) একজন তিব্বতী কাগ্যু পন্ডিত ছিলেন।
জ্বা-রা-বা-স্কাল-ল্দান-য়ে-শেস-সেং-গে তিব্বতের ব্রহ্মপুত্র উপত্যকায় অবস্থিত মোন-'গার () নামক স্থানে ১১১০ খ্রিষ্টাব্দে জন্মগ্রহণ করেন। প্রথম জীবনে তিনি ছাগল চরাতেন। এই সময় তিনি বিখ্যাত বৌদ্ধ পন্ডিত ফাগ-মো-গ্রু-পা-র্দো-র্জে-র্গ্যাল-পোর সংস্পর্শে আসেন ও তাঁর নিকট হতে শিক্ষা লাভ করেন।
তিনি গ্রা-রাব্স ( নামক স্থানে জ্বা-রা বৌদ্ধবিহার স্থাপন করেন। তাঁর শিষ্য গ্যা'-ব্জাং-ছোস-র্জে-ছোস-ক্যি-স্মোন-লাম পরবর্তীকালে গ্যা'-ব্জাং-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করলেও অনেক ঐতিহাসিক জ্বা-রা-বা-স্কাল-ল্দান-য়ে-শেস-সেং-গেকে এর প্রতিষ্ঠাতা হিসেবে উল্লেখ করেন।
পিঁপড়াবিদ্যা
পিঁপড়াবিদ্যা ২০১৪ সালের ২৪ অক্টোবর মুক্তিপ্রাপ্ত বাংলাদেশী নাট্য চলচ্চিত্র। মোস্তফা সরয়ার ফারুকী রচিত এবং পরিচালিত চলচ্চিত্রটি প্রযোজনা করেছে ইমপ্রেস টেলিফিল্ম এবং পরিবেশনা করেছে জাজ মাল্টিমিডিয়া। চিত্রগ্রহণ করেছেন গোলাম মওলা নবীর। চলচ্চিত্রে অভিনয়ে ছিলেন শিনা চৌহান, নূর ইমরান মিঠু, সাব্বির হাসান লিখন, মুকিত জাকারিয়া, মোহিনী মৌ। চলচ্চিত্রে গান গেয়েছে বাংলাদেশী সঙ্গীতদল চিরকুট।
চলচ্চিত্রটি এশিয়ান প্রজেক্ট মার্কেট কর্তৃক নির্বাচিত হয়েছিল। এছাড়াও চলচ্চিত্রটি নির্বাচিত হয়েছিল এশিয়া প্যাসিফিক স্ক্রিন অ্যাওয়ার্ড, বুসান চলচ্চিত্র উৎসব এবং সাংহাই চলচ্চিত্র উৎসবের জন্য। পাশাপাশি চলচ্চিত্রটির উদ্বোধনী প্রদর্শনী হয় দশম দুবাই আন্তর্জাতিক চলচ্চিত্র উৎসবে। ২০১৪ সালের ৬ থেকে ১৩ ডিসেম্বর পর্যন্ত দুবাইয়ে অনুষ্ঠিতব্য এই উৎসবের প্রতিযোগিতা বিভাগের জন্য নির্বাচিত হয়েছিল চলচ্চিত্রটি।
বাংলাদেশে পড়াশোনা শেষ করে বড় একটা বেকার শ্রেণী তৈরি হয়। তাদের অনেক স্বপ্ন থাকে। ভালো একটা চাকরি, সুন্দরী একটি মেয়ের সঙ্গ, দামি গাড়ি হাঁকিয়ে বেড়ানো। কিন্তু স্বপ্নের নাগাল পাওয়া আরেকটি দুঃস্বপ্নের ব্যাপার। সব সুখ-স্বপ্নই তখন তার কাছে রসগোল্লা, আর সে কেবল একটা নিরীহ পিঁপড়া। "মিঠু" একজন তরুণ গ্রাজ্যুয়েট। সে প্রতিদিন তার বাড়ি ফেরবার পথে চকমকে ঢাকা শহরের দিকে তাকিয়ে থাকে। সে জানে সে এই জগতের সদস্য নয়। সে তার নিজস্ব এক জগৎ বানিয়ে নেয়। নিজের জগতেই সে সুখী।
‘পিঁপড়াবিদ্যা’ চলচ্চিত্রটির গল্প সমকালীন। হাজার বছর ধরে চলে আসা মধ্যবিত্ত পরিবারের এক যুবকের আশা, না-পাওয়া, অবদমিত বিষণ্ণতা, সীমাবদ্ধতা, লোভ ও লোভের পঙ্খিরাজের লাগামহীন বিচরণকে তুলে ধরা হয়েছে।চলচ্চিত্রের দৃশ্যায়ন করা হয়েছে ঢাকা এবং কক্সবাজারের বিভিন্ন স্থানে। প্রায় চল্লিশ দিন ধরে এর শ্যুটিং চলে।
"পিঁপড়াবিদ্যা" চলচ্চিত্রটি কো-প্রোডাকশন মার্কেট এশিয়া প্রোজেক্ট মার্কেটের (এপিএম) জন্য নির্বাচিত হয়েছিল। ২০১৩ সালের ৩০টি চলচ্চিত্রের মধ্যে এটি স্থান করে নিয়েছে। এছাড়াও এশিয়া প্যাসিফিক স্ক্রিন অ্যাওয়ার্ড, বুসান চলচ্চিত্র উৎসবের "উইন্ডোস অন এশিয়ান সিনেমা" বিভাগের জন্য এবং সাংহাই চলচ্চিত্র উৎসবের গোল্ডেন গবলেট পুরস্কার প্রতিযোগিতার জন্য নির্বাচিত হয়েছে। সিঙ্গাপুর আন্তর্জাতিক চলচ্চিত্র উৎসবে "সিলভার স্ক্রিন অ্যাওয়ার্ডের" জন্য মনোনীত হয়েছে চলচ্চিত্রটি।
এডমণ্ড এস ফেল্পস
এডমণ্ড স্ট্রোথার ফেল্পস একজন মার্কিন অর্থনীতিবিদ। তিনি ২০০৬ সালে অর্থনীতিতে নোবেল পুরস্কার লাভ করেন।
ফেল্পস ইলিনয়ে জন্মগ্রহণ করেন। তিনি ১৯৫৫ সালে অ্যামহার্স্ট কলেজ থেকে বিএ ডিগ্রি লাভ করেন। তিনি ১৯৫৯ সালে ইয়েল বিশ্ববিদ্যালয় থেকে পিএইচডি ডিগ্রি লাভ করেন। তিনি ১৯৬৬ সালে পেন্সিলভেনিয়া বিশ্ববিদ্যালয় এ অধ্যাপক পদে যোগদান করেন। তিনি ১৯৭১ সালে কলাম্বিয়া বিশ্ববিদ্যালয় এ শিক্ষক হিসেবে যোগদান করেন।
ইউনিভার্সিটি অব ক্যালিফোর্নিয়া, সান ডিয়েগো
ইউনিভার্সিটি অব ক্যালিফোর্নিয়া, সান ডিয়েগো ক্যালিফোর্নিয়ার লা জোলাতে অবস্থিত একটি পাবলিক বিশ্ববিদ্যালয়। বিশ্ববিদ্যালয়টি ২১৪১ একর জমি জুড়ে অবস্থিত। ১৯৬০ সালে এটি প্রতিষ্ঠিত হয়। এই বিশ্ববিদ্যালয়ে ২০০'র বেশি উপস্নাতক ও স্নাতক ডিগ্রি প্রোগ্রাম চালু আছে।
কারণ্ডব্যূহসূত্র
কারণ্ডব্যূহসূত্র () (চীনা: 佛說大乘莊嚴寶王經) বোধিসত্ত্ব অবলোকিতেশ্বরের মহিমা বর্ণনাকারী একটি মহাযান সূত্র। এই সূত্রেই প্রথম ওঁ মণিপদ্মে হুঁ মন্ত্রটি উপস্থাপিত হয়।
কারণ্ডব্যূহসূত্র চতুর্থ শতাব্দীর অন্তিমভাগে অথবা পঞ্চম শতাব্দীর শুরুতে রচিত হয়।এই সূত্রে বোধিসত্ত্ব অবলোকিতেশ্বরকে সর্বোচ্চ পুরুষ হিসেবে, এমনকি অন্যান্য বোধিসত্ত্বদের থেকেও মহান বলে বর্ণনা করা হয়েছে। এই সূত্রানুসারে অবলোকিতেশ্বরকে সমগ্র ব্রহ্মান্ডের সৃষ্টিকর্তা হিসেবে বর্ণনা করা হয়েছে। এই সূত্রে বৌদ্ধধর্মের বিখ্যাত ওঁ মণিপদ্মে হুঁ মন্ত্র প্রথম উপস্থাপিত হয়। এই সূত্রে এই মন্ত্রটিকে অবলোকিতেশ্বরের পরমহৃদয় বলে বর্ণনা করে মোক্ষলাভ ও বুদ্ধত্বপ্রাপ্তির সহায়ক হিসেবে বর্ণনা করা হয়েছে।
তিব্বতী প্রবাদানুসারে, একটি বাক্সের মধ্যে কারণ্ডব্যূহসূত্র আকাশ থেকে ল্হা-থো-থো-রি-গ্ন্যান-ব্ত্সান () নামক ইয়ার্লুং উপত্যকার আঠাশতম রাজার প্রাসাদের ছাদে পড়ে।
অষ্টম শতব্দীতে কারণ্ডব্যূহসূত্র জিনমিত্র তিব্বতী ভাষায় জা-মা-তোগ-ব্কোদ-ব্কোদ-পা-শেস-ব্যা-বা-হেগ-পা-ছেন-পো'ই-ম্দো () নামে অনুবাদ করেন। পরবর্তীকালে ১০০০ খ্রিষ্টাব্দে তিয়েন-সি-ত্সাই তিব্বতী ভাষা থেকে চীনা ভাষায় এই গ্রন্থের অনুবাদ করেন।
ডায়মন্ড হারবার মহিলা বিশ্ববিদ্যালয়
ডায়মন্ড হারবার মহিলা বিশ্ববিদ্যালয় হল পশ্চিমবঙ্গের দক্ষিণ চব্বিশ পরগনা জেলার ডায়মন্ড হারবার শহরের একটি এককেন্দ্রিক মহিলা বিশ্ববিদ্যালয়। এটি পশ্চিমবঙ্গ রাজ্যের প্রথম মহিলা বিশ্ববিদ্যালয়। এখানে মানবিক ও মৌলিক বিজ্ঞান শিক্ষার ব্যবস্থা আছে।
র্গ্যাল-দ্বাং-'ব্রুগ-পা
র্গ্যাল-দ্বাং-'ব্রুগ-পা () বা 'ব্রুগ-ছেন () তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রধানের সাম্মানিক উপাধি। দ্বাদশ শতাব্দীর বৌদ্ধ পন্ডিত গ্ত্সাং-পা-র্গ্যা-রাস-য়ে-র্দো-র্জে এই উপাধি প্রথম ধারণ করেন।
'ব্রুগ-পা-ব্কা'-ব্র্গ্যুদ ধর্মীয় গোষ্ঠীর দর্শনের উৎপত্তি ব্কা'-ব্র্গ্যুদ ধর্মসম্প্রদায়ের অন্যান্য ধর্মীয় গোষ্ঠীর মতোই তিলো পার মাধ্যমে হয়। তিলো পার থেকে তাঁর শিক্ষা নারো পা, মার-পা-ছোস-ক্যি-ব্লো-গ্রোস, র্জে-ব্ত্সুন-মি-লা-রাস-পা, স্গাম-পো-পা-ব্সোদ-নাম্স-রিন-ছেন, রাস-ছুং-র্দো-র্জে-গ্রাগ্স-পা, ফাগ-মো-গ্রু-পা-র্দো-র্জে-র্গ্যাল-পোর মাধ্যমে এক দীর্ঘ সময় পরে গ্লিং-রাস-পা-পে-মা-র্দো-র্জে নিকটে পৌঁছয়। গ্লিং-রাস-পা-পে-মা-র্দো-র্জে প্রথম 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তিনি প্রথম র্গ্যাল-দ্বাং-'ব্রুগ-পা উপাধিধারী গ্ত্সাং-পা-র্গ্যা-রাস-য়ে-র্দো-র্জের শিক্ষক ছিলেন। দ্বিতীয় র্গ্যাল-দ্বাং-'ব্রুগ-পা ও রালুং বৌদ্ধবিহারের ত্রয়োদশ প্রধান লামা কুন-দ্গা'-দ্পাল-'ব্যোর তাঁর মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে গ্ত্সাং-পা-র্গ্যা-রাস-য়ে-র্দো-র্জের অবতাররূপে ব্যা পরিবারগোষ্ঠীর 'জাম-দ্ব্যাংস-ছোস-ক্যি-গ্রাগ্স-পাকে চিহ্নিত করা হয়। ১৫২৩ খ্রিষ্টাব্দে 'জাম-দ্ব্যাংস-ছোস-ক্যি-গ্রাগ্স-পার মৃত্যু হলে কোংপো অঞ্চল থেকে কুন-ম্খ্যেন-পে-মা-দ্কার-পোকে পরবর্তী র্গ্যাল-দ্বাং-'ব্রুগ-পা হিসেবে চিহ্নিত করা হয়। অপরদিকে কুন-দ্গা'-দ্পাল-'ব্যোরের পর তাঁর ভ্রাতা নাং-সো-রিন-ছেন-ব্জাং-পোর () বংশ থেকে রালুং বৌদ্ধবিহারের প্রধান লামা নির্বাচন করা হয়। পরবর্তীকালে নাং-সো-রিন-ছেন-ব্জাং-পোর প্রপৌত্র মি-ফাম-ছোস-র্গ্যাল () রালুং বৌদ্ধবিহারের সপ্তদশ প্রধান লামা হিসেবে নির্বাচিত হন।
১৫৯২ খ্রিষ্টাব্দে কুন-ম্খ্যেন-পে-মা-দ্কার-পোর মৃত্যু হলে ছোংয়ে অঞ্চলের রাজপুত্রের পুত্র দ্পাগ-ব্সাম-দ্বাং-পো এবং রালুং বৌদ্ধবিহারের প্রধান লামা মি-ফাম-ছোস-র্গ্যালের পুত্র ঙ্গাগ-দ্বাং-র্নাম-র্গ্যালের মধ্যে কে পরবর্তী অবতার সেই নিয়ে বিতর্ক শুরু হয়ে যায়। এই দ্বন্দ্বে তিব্বতের তৎকালীন রাজনৈতিক ও ধর্মীয় ভাবে গুরুত্বপূর্ণ ব্যক্তিদের অধিকাংশ জড়িয়ে পড়েন। একদিকে যেমন কুন-ম্খ্যেন-পে-মা-দ্কার-পোর ঘনিষ্ঠ বৌদ্ধভিক্ষু ল্হা-র্ত্সে-বা-ঙ্গাগ-দ্বাং-ব্জাং-পো () এবং দ্রুক সাঙ্গাগ ছোলিং বৌদ্ধবিহারের ভিক্ষুরা দ্পাগ-ব্সাম-দ্বাং-পোকে সমর্থন করেন, অন্যদিকে র্গ্যা পরিবারগোষ্ঠীর রালুং বৌদ্ধবিহারের ভিক্ষুরা ঙ্গাগ-দ্বাং-র্নাম-র্গ্যালকে পরবর্তী র্গ্যাল-দ্বাং-'ব্রুগ-পা হিসেবে নির্বাচন করেন। এই বিতর্ক নতুন মাত্রা নেয় যখন মধ্য তিব্বতের তৎকালীন শাসক গ্ত্সাং-পা রাজবংশের ফুন-ত্শোগ্স-র্নাম-র্গ্যাল দ্পাগ-ব্সাম-দ্বাং-পোকে সমর্থন করেন। এই ঘটনায় 'ব্রুগ-পা-ব্কা'-ব্র্গ্যুদ ধর্মীয় গোষ্ঠী উত্তর ও দক্ষিণ এই দুই ভাগে বিভক্ত হয়ে পড়ে এবং ঙ্গাগ-দ্বাং-র্নাম-র্গ্যাল হিমালয়ের দক্ষিণে এক নতুন রাজ্যের স্থাপন করেন, যা বর্তমানে ভূটান নামে পরিচিত।
২০১৩-১৪ ওয়েস্ট ইন্ডিজ ক্রিকেট দলের নিউজিল্যান্ড সফর
ওয়েস্ট ইন্ডিজ ক্রিকেট দল ৩ ডিসেম্বর, ২০১৩ তারিখ থেকে ১৫ জানুয়ারি, ২০১৪ তারিখ পর্যন্ত পূর্ব-নির্ধারিত সময়সূচী মোতাবেক নিউজিল্যান্ড সফর করে। সফরে ওয়েস্ট ইন্ডিজ ক্রিকেট দল ৩টি টেস্ট, ৫টি একদিনের আন্তর্জাতিক ক্রিকেট ও ২টি টুয়েন্টি২০ আন্তর্জাতিকে নিউজিল্যান্ড ক্রিকেট দলের মুখোমুখি হয়।
নিউজিল্যান্ড
ওয়েস্ট ইন্ডিজ
হাফেজ্জী হুজুর
মাওলানা মুহাম্মাদুল্লাহ্‌, যিনি হাফেজ্জী হুজুর নামে প্রসিদ্ধ ও পরিচিত, ছিলেন একজন বাংলাদেশী রাজনীতিবিদ, সমাজ সংস্কারক, ইসলামী ব্যক্তিত্ব এবং বাংলাদেশ খেলাফত আন্দোলনের প্রতিষ্ঠাতা। তিনি ১৯৮১ ও ১৯৮৬ সালে অনুষ্ঠিত বাংলাদেশের রাষ্ট্রপতি নির্বাচনে অংশগ্রহণ করে পরাজিত হন। এরমধ্যে ১৯৮১ সালের নির্বাচনে ১.৭৯% ভোট পেয়ে তৃতীয় এবং ১৯৮৬ সালে ৫.৬৯% ভোট পেয়ে দ্বিতীয় স্থান লাভ করেন।
মুহাম্মাদুল্লাহ্‌ ১৮৯৫ সালে লক্ষীপুর জেলার রায়পুর থানাধীন লুধুয়া গ্রামে জন্মগ্রহণ করেন। তার পিতার নাম মুনশী ইদ্রিস এবং দাদার নাম আকরাম উদ্দীন মিয়াযী। 
তিনি প্রথমে ফতেপুর প্রাথমিক বিদ্যালয়ে শিক্ষা লাভ করে পরবর্তীতে চন্দ্রগঞ্জ মাদ্রাসায় এক বছর এবং কুমিল্লার লাকসামে নওয়াব ফয়জুন্নেসা চৌধুরানীর মাদ্রাসায় আরো এক বছর পড়ালেখা করেন। তবে সেখানে থেকে পরবর্তীতে নোয়াখালীর খিলবাইছ মাদ্রাসায় ভর্তি হন। ১৯১৩ সালে ভারতের পানিপথে প্রথমে কারী আবদুস সালামের অধীন ও পরবর্তীতে কারী আখলাক হুসাইনের অধীনে ১৯১৫ সালে হিফজ শেষ করেন। হিফজ শেষে তিনি ১৯১৫ থেকে ১৯২২ সাল পর্যন্ত সাহারানপুর মাদ্রাসায় পড়ালেখা করেন এবং সেখান থেকে কুতুবে সিত্তাহর কিতাব শেষ করে ১৯২৩ সালে দারুল উলুম দেওবন্দ থেকে ইসলামী শিক্ষার সর্বোচ্চ স্তরের সনদ লাভ করেন।
শিক্ষাজীবন শেষে বাংলাদেশে ফিরে তিনি শামসুল হক ফরিদপুরী ও আবদুল ওয়াহাবের সাথে একত্রিত হয়ে বিভিন্ন অঞ্চলে ইসলামি শিক্ষার জন্য মাদ্রাসা স্থাপন করেন। এসব মাদ্রাসার উল্লেখযোগ্য কয়েকটি হলো- বড়কাটারা, ফরিদাবাদ ও লালবাগ মাদ্রাসা। ১৯৬৫ সালে ঢাকার কামরাঙ্গীরচরে তিনি নূরিয়া মাদ্রাসা প্রতিষ্ঠিত করেন। ১৯৮১ সালে মুহাম্মাদুল্লাহ্‌ বাংলাদেশ খেলাফত আন্দোলন নামে একটি রাজনৈতিক দল গঠন করেন। তিনি ১৯৮১ ও ১৯৮৬ সালে অনুষ্ঠিত বাংলাদেশের রাষ্ট্রপতি নির্বাচনে অংশগ্রহণ করে পরাজিত হন। এরমধ্যে ১৯৮১ সালের নির্বাচনে ১.৭৯% ভোট পেয়ে তৃতীয় এবং ১৯৮৬ সালে ৫.৬৯% ভোট পেয়ে দ্বিতীয় স্থান লাভ করেন।
মুহাম্মাদুল্লাহ্‌ মোট ৪ পুত্র এবং ৬ কন্যাসহ মোট ১০ সন্তানের জনক। যার মধ্যে আহমাদুল্লাহ আশরাফ পরবর্তীতে বাংলাদেশ খেলাফত আন্দোলনের আমীর হন।
১৯৮৭ সালের ৭ মে মুহাম্মাদুল্লাহ্‌ মৃত্যুবরণ করেন। ঢাকার জাতীয় ঈদগাহ ময়দানে তার জানাজা অনুষ্ঠিত হয়। ঢাকার সাবেক মেয়র মোহাম্মদ হানিফ গুলিস্তানের নগর ভবন সংলগ্ন ফিনিক্স রোডের নাম পরিবর্তন করে ‘মওলানা মুহাম্মদুল্লাহ হাফেজ্জী হুজুর (রহ.) রোড’ নামকরণ করেছিলেন তবে ২০১৭ সালের ২১শে ফেব্রুয়ারি ঢাকা দক্ষিণ সিটি কর্পোরেশন নামকরণ বাতিল করে।
২০১৩ ফিফা বালোঁ দর
২০১৩ ফিফা বালোঁ দর উত্‍সব () হচ্ছে, বর্ষসেরা খেলোয়াড় এবং কোচের জন্য ফিফার পুরস্কারের চতুর্থ বছর। ২০১৪ সালের ১৩ জানুয়ারি, সুইজারল্যান্ডের জুরিখে এই পুরস্কারগুলো প্রদান করা হয়। ভোট প্রদানের শেষ তারিখ ছিল ২০১৩ সালের ১৫ নভেম্বর, তবে তা ২৯ নভেম্বর পর্যন্ত বাড়ানো হয়।
পুরস্কার বিজয়ীরা হলেন:
ভোট প্রদানের নির্ধারিত সময়সীমা অনুযায়ী ভোট দানের শেষ তারিখ ছিল ২০১৩ সালের ১৫ নভেম্বর। অবশ্য, ২০ নভেম্বর, ফিফা ঘোষণা করে যে ভোট প্রদানের শেষ তারিখ ২০১৩ সালের ২৯ নভেম্বর পর্যন্ত বৃদ্ধি করা হয়েছে। ভোট প্রদানের আসল সময়সীমার পূর্বে ৫০ শতাংশেরও কম ভোটারের প্রতিক্রিয়া পাওয়ার কারণে এমনটা করা হয়। এছাড়া আরও ঘোষণা করা হয় যে যেসব ভোটাররা ভোট দিয়ে ফেলেছেন তারা চাইলে সাম্প্রতিক কার্যকলাপ আমলে নিয়ে ভোট পরিবর্তনও করতে পারবেন। ২০১৪ সালের ১৩ জানুয়ারি বিজয়ীর নাম ঘোষণা করা হয়।
ফিফা ফুটবল কমিটির সদস্যবৃন্দ এবং ফ্রান্স ফুটবলের একটি বিশেষজ্ঞ দল যৌথভাবে ২৩ জন পুরুষ খেলোয়াড়ের একটি সংক্ষিপ্ত তালিকা প্রণয়ন করে। এটি ২০১৩ সালের ২৯ অক্টোবর প্রকাশ করা হয়।
প্রত্যেক ফিফা সদস্য রাষ্ট্র থেকে তিনজন ভোটার থাকবেন, একজন সাংবাদিক এবং জাতীয় পুরুষ দলের কোচ এবং অধিনায়ক। প্রত্যেক ভোটার নিজের প্রথম (৫ পয়েন্ট) দ্বিতীয় (৩ পয়েন্ট) এবং তৃতীয় (১ পয়েন্ট) পছন্দের খেলোয়াড়কে ভোট দিতে পারবেন এবং তাদের ভোট জনসমক্ষে পকাশ করা হবে। এরপর তিনজন চূড়ান্ত প্রতিযোগীদের নির্বাচিত করা হবে, যারা পুরস্কারের জন্য শেষ পর্যন্ত প্রতিদ্বন্দ্বিতা করবেন।
২০১৩ সালের ২৯ অক্টোবর, ফিফা মহিলা বর্ষসেরা খেলোয়াড়ের জন্য ১০ জন খেলোয়াড়ের একটি সংক্ষিপ্ত তালিকা প্রকাশিত হয়। ফিফার মহিলা ফুটবল ও ফিফা মহিলা বিশ্বকাপ বিষয়ক কমিটি এবং ফ্রান্স ফুটবলের বিশেষজ্ঞরা এই খেলোয়াড়দের নির্বাচিত করেন।
পুরস্কারের জন্য চূড়ান্ত তিন জন প্রতিদ্বন্দীর নাম ঘোষণা করা হয় ২০১৩ সালের ৯ ডিসেম্বরে। নিচের ছকে তাদেরকে মোটা হরফে লেখা রয়েছে।
পুরুষ খেলোয়াড়দের পুরস্কারের একই ভোটারদের দ্বারা এই পুরস্কারটি নির্ধারিত হয়। প্রতিদ্বন্দীদের সংক্ষিপ্ত তালিকা ২০১৩ সালের ২৯ অক্টোবরে প্রকাশিত হয়। চূড়ান্ত তিন জন প্রতিদ্বন্দীদের নাম (মোটা হরফে লেখা রয়েছে) ঘোষণা করা হয় ২০১৩ সালের ৯ ডিসেম্বর।
মহিলা খেলোয়াড়ের পুরস্কারের একই ভোটারদের দ্বারা এবং একই পদ্ধতিতে এই পুরস্কারটিও নির্ধারিত হয়। সংক্ষিপ্ত তালিকাটি প্রকাশ করা হয় ২০১৩ সালের ২৯ অক্টোবর, এবং তিনজন চূড়ান্ত প্রতিদ্বন্দীর নাম (মোটা হরফে লেখা রয়েছে) ঘোষণা করা হয় ২০১৩ সালের ৯ ডিসেম্বরে।
কার্লোস ফিনলে
কার্লোস জুয়ান ফিনলে (ডিসেম্বর ৩, ১৮৩৩ - আগস্ট ২০, ১৯১৫) ছিলেন একজন কিউবান চিকিৎসক ও বিজ্ঞানী। তিনি পীতজ্বরের উপর গবেষণা করা প্রথমদিককার বিজ্ঞানীদের মধ্যে একজন।
ফিনলের আসল নাম জুয়ান কার্লোস ফিনলে ওয়াই বেরিস। বংশগতির দিক থেকে তিনি ফরাসি ও স্কটিশ বংশদ্ভুত ও কিউবার পোয়ের্তো প্রিন্সিপেতে (বর্তমান কামাগুয়ে) জন্মগ্রহণ করেন। তার নামের শিরোনাম “কার্লোস জুয়ান” তার পরবর্তী জীবনে যুক্ত হয়েছিলো। ১৮৫৩ সালে তিনি পেনসিলভানিয়ার ফিলাডেলফিয়ায় জেফারসন মেডিকেল কলেজে যোগদান করেন। ১৮৫৫ সালে স্নাতক সম্পন্ন করেন, এবং হাভানা ও প্যারিস থেকে তার শিক্ষা সমাপ্ত করেন। পরবর্তীতে তিনি হাভানায় স্থায়ী হন ও সেখানে চিকিৎসা চর্চা করতেন।
১৮৭০-এর দশকের পুরোটা সময় গবেষণা করার পর অবশেষে ১৯০০-এর দিকে তিনি তার অভিষ্ট লক্ষ্যে পৌঁছেন। ১৮৮১ সালে তিনিই প্রথম তত্ত্ব দেন যে, পীতজ্বরের বাহক হলো এক ধরনের মশা। এই ধরণের মশা কোন পীতজ্বরে আক্রান্ত মানুষকে কামড় দেয় ও পরবর্তীকালে এটি একটি চক্রানুপাতিক হারে সুস্থ মানুষের মাঝেও ছড়িয়ে পরে। এক বছর পর ফিনলে আবিষ্কার করেন এডিস প্রজাতির একধরনের মশাই পীতজ্বরের জন্য দায়ী। তার তত্ত্বের উপর নির্ভর করে পরবর্তীকালে মশার বৃদ্ধি নিয়ন্ত্রন ও সাথে সাথে রোগের প্রাদুর্ভাব নিয়ন্ত্রন করা সম্ভব হয়।
তার অনুমান পরবর্তীকালে ১৯০০ সালে প্রায় ২০ বছর পর ওয়াল্টার রিড কমিশন দ্বারা সফলভাবে প্রমাণিত হয়। ফিনলে ১৯০২ থেকে ১৯০৯ সাল পর্যন্ত কিউবার প্রধান স্থাস্থ্য কর্মকর্তা ছিলেন। যদিও ইতিহাসে ডা. রিডকে পীতজ্বর দমনের জন্য অনেক বেশি কৃতিত্ত্ব দেওয়া হয় কিন্তু ডা. রিড নিজে এই রোগের ধারক বের করা ও নির্মূলের জন্য ফিনলেকে কৃতিত্ত্ব দিয়েছেন। ডা. রিড প্রায়ই তার বিভিন্ন নিবন্ধে ফিনলের গবেষণার উদ্ধৃতি দিতেন।
ডা. ফিনলে ছিলেন হাভানার রয়্যাল একাডেমি অফ মেডিকেল, ফিজিকাল ও ন্যাচারাল সাইন্সের একজন সদস্য। তিনি ফরাসি, জার্মান, স্প্যানিশ ও ইংরেজি ভাষায় অনর্গল কথা বলতে পারতেন এবং ল্যাটিন পড়তে পারতেন। তার আগ্রহ ছিলো সর্বত্র ও তিনি কুষ্ঠব্যাধি, কলেরা, মাধ্যাকর্ষণ ও উদ্ভিদ রোগ ইত্যাদি বিভিন্ন বিষয়ে নিবন্ধ লিখেছেন। কিন্তু তার প্রধান আগ্রহ ছিলো পীতজ্বরে ও তিনি এ বিষয়ের উপর ৪০টি নিবন্ধ লিখেছেন।
তার কাজের স্বীকৃতিস্বরূপ তিনি সাতবার চিকিৎসাবিদ্যায় নোবেল পুরস্কারের জন্য মনোনীত হলেও একবারও এই পুরস্কার পাননি। ১৯০৮ সালে তাকে ন্যাশনাল অর্ডার অফ দ্য লিজিয়ন অফ অনার অফ ফ্রান্স উপাধিতে ভূষিত করা হয়।
ফিনলেকে সম্মান জানিয়ে হাভানা শহরের মারিয়ানো পুরসভায় ইঞ্জেকশনের সিরিঞ্জের আদলে "এল ওবেলিস্কো" নামক এক সৌধ বর্তমান। ১৯৮১ খ্রিষ্টাব্দে তাঁর সম্মানে একটি কিউবার ডাকটিকিট প্রকাশ করা হয়। পানামা সিটিতে ফিনলের একটি মূর্তিও রয়েছে। এছাড়া ১৯৮০ খ্রিষ্টাব্দ থেকে ইউনেস্কো তাঁর নামে কার্লোস জে. ফিনলে অণুজীববিজ্ঞান পুরস্কার চালু করেন।
ফিনলে হাভানা, কিউবায় তার বাড়িতে গুরুতর স্ট্রোক থেকে মারা যান।
নাদের শাহ
নাদের শাহ আফছার বা নাদের শাহ (ফার্সি:نادر شاه افشار‎; নাদের কুলি বেগ হিসেবেও পরিচিত- نادر قلی بیگ বা তাহামাস কুলি বেগ- تهماسپ قلی خان) (নভেম্বর ১৬৮৮ বা আগস্ট ৬, ১৬৯৮ – জুন ১৯, ১৭৪৭) ইরানের শাহ হিসেবে শাসন করেছেন ও তিনি ছিলেন আফছারিদ রাজবংশের প্রতিষ্ঠাতা। তার প্রখর সামরিক দক্ষতার কারনে কোন কোন ইতিহাসবিদ তাকে পারস্যের নেপোলিয়ন বা দ্বিতীয় আলেক্সান্ডার হিসেবে আক্ষ্যায়িত করেছেন। নাদের শাহ তুর্কীর আফছার উপজাতীর সদস্য ছিলেন যারা প্রথম শাহ ইসমাইলের সময় থেকেই সাফাভিদ রাষ্ট্রে সামরিক রসদ সরবরাহ করতেন।
হুতাকি আফগানদের দ্বারা বিদ্রোহ শুরু হলে ইরানে অরাজক পরিস্থিতির সৃষ্টি হয় তারা পারস্যের শাহ সুলতান হুসাইনকে সহজেই ক্ষমতাচুত্য করে। উসমানীয় ও রাশিয়া উভয়েই পারস্যের বিভিন্ন অঞ্চল দখল করে নেয়। ঠিক এরকম পরিস্থিতিতে নাদের শাহ ক্ষতায় আসেন। তিনি ক্ষমতায় আসার পর পারস্যের অঞ্চলগুলোকে পুনরায় একত্রিত করেন ও সেখান থেকে দখলদারীদের উচ্ছেদ করেন। তিনি এতো ক্ষমতাবান হয়ে উঠেন যে ২০০ বছর ধরে পারস্য শাসন করা সাফাভিদ রাজবংশের শেষ শাসককে পদচুত্য করার পরিকল্পনা করেন। ১৭৩৬ সালে সাফাবিধ রাজবংশের শাসককে ক্ষমতাচুত্য করে নিজেকে ইরানের শাহ হিসেবে ঘোষণা করেন। তার অনেক সামরিক অভিযান তার সাম্রাজ্য বহুগণে বৃদ্ধি করে ও চতুর্দিকে তার সাম্রাজ্যের পরিধি বাড়তে থাকে। তিনি বর্তমান ইরান, ইরাক, আফগানিস্তান, পাকিস্তান, তাজিকিস্তান, তুর্কমেনিস্তান, উজবেকিস্তান, ভারত, জর্জিয়া, আর্মেনিয়া, আজারবাইজান, রাশিয়া, ওমান ও পারস্য উপসাগরের অঞ্চলকে তার সাম্রাজ্যের অধীনে নিয়ে আসেন কিন্তু তার সেনাবাহিনী পারস্যের অর্থনীতিতে ধ্বংস ডেকে আনে।
নাদের তার আদর্শ হিসেবে মধ্য এশিয়ার আরো দুজন অন্যতম বিজেতা চেঙ্গিস খান ও তৈমুর লংকে অনুসরন করেন। তিনি তাদের সামরিক ক্ষমতা, তাদের রাজত্ব পরিধির ধারা ও পরবর্তীকালে তাদেরমত নিষ্ঠুরও হয়ে উঠেন। তার এই বিজয় তাকে মধ্য-প্রাচ্যের সার্বভৌম ক্ষমতাধর হিসেবে প্রতিষ্ঠা করে কিন্তু ১৭৪৭ সালে তাকে হত্যা করার পরপরই তার সাম্রাজ্য ধ্বংসের দিকে যেতে থাকে। নাদের শাহকে এশিয়ার ইতিহাসের সর্বশেষ মহান সামরিক বিজেতা হিসেবে উল্লেখ করা হয়। তাকে উসমানীয় ও মুঘল সাম্রাজ্যের মাঝেও ইরানের ক্ষমতা পূণ:প্রতিষ্ঠার জন্য কৃতিত্ত্ব দেওয়া হয়ে থাকে।
নাদের শাহ দস্তগীর দূর্গনগরে আফছারের কেরেক্লু গোত্রে জন্মগ্রহন করেন। তার পিতা এমাম কুলি ছিলেন একজন গবাদিপশু পালক যিনি মাঝে মাঝে উষ্ট্রচালক ও কোটম্যাকার হিসেবেও কাজ করতেন। নাদের যখন ছোট তখন তার পিতা মৃত্যুবরণ করেন। কিংবদন্তী অনুসারে নাদের ও তার মাতা উজবেক বা তুর্কী দ্বারা দাস হিসেবে কাজ শুরু করেন কিন্তু নাদের পালাতে সক্ষম হন। তিনি এরপর একটি সৈন্যবাহিনীতে যোগদান করেন ও পরবর্তীকালে এর প্রধান হয়ে উঠেন। আফছার উপজাতীয় গোত্রের সর্দারের পৃষ্ঠপোষকতায় তার পদমর্যাদা বাড়তে শুরু করে ও তিনি ক্ষমতাশালী সামরিক ব্যক্তিত্ত্বে পরিনত হন। নাদের স্থানীয় গোত্রপ্রধান "বাবা আলী বেগের" দুই কন্যাকে বিয়ে করেন।
বাঁকুড়া বিশ্ববিদ্যালয়
বাঁকুড়া বিশ্ববিদ্যালয় হল পশ্চিমবঙ্গের বাঁকুড়া শহরে অবস্থিত একটি রাজ্য বিশ্ববিদ্যালয়। ২০১৩ সালে এই বিশ্ববিদ্যালয়টি প্রতিষ্ঠিত হয়। অধ্যাপক দেবনারায়ণ বন্দ্যোপাধ্যায় এই বিশ্ববিদ্যালয়ের প্রথম উপাচার্য পদে নিযুক্ত হন।
হারারে
হারারে ( ); যার নাম ১৯৮২-এর আগপর্যন্ত সালিশ্‌বুরি ছিল, বর্তমানে স্বাধীন জিম্বাবুয়ের রাজধানী ও অন্যতম প্রধান শহর। এটি দেশটির প্রধান প্রশাসনিক কেন্দ্র ও সবচেয়ে জনবহুল শহর, ২০০৯ সালে যার আনুমানিক জনসংখ্যা ধরা হয় ১৬,০৬,০০০ এবং মহানগর এলাকায় ২৮,০০,০০০ (২৮ লাখ)। প্রশাসনিক ভাবে হারারে হারারে প্রদেশ নামের একটি প্রদেশের অন্তর্ভুক্ত শহর। এটি জিম্বাবুয়ের বাণিজ্য ও যোগাযোগ ব্যবস্থার প্রাণকেন্দ্র।
এদিনসন কাভানি
এদিনসন রবের্তো কাভানি গোমেজ (, ; জন্ম ১৪ ফেব্রুয়ারি ১৯৮৭) উরুগুয়ের একজন পেশাদার ফুটবলার যিনি ফরোয়ার্ড হিসেবে ফরাসি ক্লাব পারি সাঁ-জের্‌মাঁ এবং উরুগুয়ে জাতীয় দলের হয়ে খেলেন। কাভানি তার চিত্তাকর্ষক গোল করার ক্ষমতা এবং ক্লান্তিহীন কর্মদক্ষতার কারণে সুপরিচিত। ২০১২ সালে, দ্য গার্ডিয়ান কর্তৃক প্রকাশিত বিশ্বের ১০০ জন সেরা ফুটবলারের তালিকায় ১০ম স্থান অর্জন করেন কাভানি
কাভানি তার কর্মজীবন শুরু করেন মন্তেভিদিও শহরের দানুবিও নামক ক্লাবে। সেখানে তিনি দুই বছর খেলেন। এরপর ২০০৭ সালে তিনি যোগ দেন পালেরমোতে। তিনি ক্লাবে চারটি মৌসুম কাটান এবং লীগের ১০৯ খেলায় ৩৪ গোল করেন। ২০১০ সালে, কাভানি যোগ দেন নাপোলিতে। ২০১১–১২ মৌসুমে, তিনি ক্লাবের হয়ে কোপা ইতালিয়া শিরোপা জিতেন। যা ক্লাবের হয়ে তার প্রথম সম্মাননা। ঐ প্রতিযোগিতায় তিনি ৫ গোল করে শীর্ষ গোলদাতা হন। নাপোলির হয়ে প্রথম দুই মৌসুমে কাভানি ৩৩টি করে গোল করেন এবং তৃতীয় মৌসুমে ৩৮টি গোল করে মৌসুমে সিরি এ এর সর্বোচ্চ গোলদাতা হন। ২০১৩ সালের ১৬ জুলাই, ৬৪ মিলিয়ন ইউরোর বিনিময়ে পিএসজিতে স্থানান্তরিত হন কাভানি।
জাতীয় দলের হয়ে কাভানির অভিষেক হয় ২০০৮ সালে ফেব্রুয়ারি ৬কলম্বিয়ার বিপক্ষে। তিনি উরুগুয়ের হয়ে ২০১০ ফিফা বিশ্বকাপ এবং ২০১১ কোপা আমেরিকায় অংশগ্রহন করেন। ২০১০ বিশ্বকাপে তিনি একটি গোল করেন, প্রতিযোগিতায় উরুগুয়ে চতুর্থ হয়। তিনি উরুগুয়ে দলের সদস্য হিসেবে ২০১১ কোপা আমেরিকা শিরোপা জিতেন, যা উরুগুয়ের রেকর্ড ১৫তম শিরোপা।